sagorsarker/bangla-wikipedia huggingface dataset:
আন্দ্রে রাসেল

আন্দ্রে ডোয়াইন রাসেল (; জন্ম: ২৯ এপ্রিল, ১৯৮৮) হলেন একজন জ্যামাইকান ক্রিকেটার। রাসেল ওয়েস্ট ইন্ডিজ ক্রিকেট দলের হয়ে খেলে থাকেন। তিনি মূলত একজন ফাস্ট বোলিং অল-রাউন্ডার।
১২ জানুয়ারী ২০০৭ সালে , ক্যারিব বিয়ার সিরিজ-এ গ্রোস আইলেটে জ্যামাইকা বনাম উইন্ডওয়ার্ড ম্যাচে তার প্রথমশ্রেণীর ক্রিকেটে অভিষেক হয়। তার দলের অধিনায়ক ছিলেন ওয়াভেল হাইন্ডস ।
২০১০ সালে ইংল্যান্ডের ওরচেস্টারশায়ার বার্নার্ডস গ্রীণ ক্রিকেট ক্লাব, দলের হয়ে খেলেন যেখানে তিনি বার্মিংহাম লিগ ক্রিকেটে প্রমোশনেন সাহায্য করেন। তিনি ৩৯ উইকেট লাভ করেন যেখানে ১০.১৫ এভারেজ ছিল। তিনি তার ব্যাটিং নেতৃত্বে ৯৯.৮৮ গড়ে ১১ ইনিংসে মিলে (৩বার অপরাজিত) ৭৯৯ রান করেন।
২০১৪ সালে তিনি শেষ প্রথম শ্রেণীর ক্রিকেট খেলেন।
১৮ নভেম্বর ২০০৮ সালে , WICB কাপ-এ প্রোভিডেন্স মাঠে জ্যামাইকা বনাম গায়ানা ম্যাচে তার লিস্ট এ ক্রিকেটের অভিষেক ঘটে।
রাসেলের ২০১০ সালের নভেম্বরে শ্রীলঙ্কার বিরুদ্ধে টেস্টে অভিষেক হয়। সেটিই ছিল তার প্রথম ও শেষ টেস্ট ম্যাচ।
২০১১ সালের ভারতের মোহালিতে ২০১১ ক্রিকেট বিশ্বকাপে আয়ারল্যান্ডের বিরুদ্ধে তার একদিনের আন্তর্জাতিকে অভিষেক হয়। যেখানে তিনি মাত্র ৩ রান করেন এবং বল হাতে জন মনিকে বোল্ড করেন।
২০১৯ ক্রিকেট বিশ্বকাপ-এ তিনি শেষবার একদিবসীয় খেলেন।
২১ এপ্রিল ২০১১ সালে , পাকিস্তানের ওয়েস্ট ইন্ডিজ সফরে গ্রস আইলেটে একমাত্র টি-টোয়েন্টি ম্যাচে তার টি২০ আন্তর্জাতিক অভিষেক ঘটে।
ওয়েস্ট ইন্ডিজের জেতা প্রথম টি২০ বিশ্বকাপের দলে ছিলেন তিনি। যদিও তিনি সাদামাটা প্রদর্শন করেছিলেন।
ওয়েস্ট ইন্ডিজের জেতা দ্বিতীয় টি২০ বিশ্বকাপের দলে ছিলেন তিনি। বল হাতে দারুন প্রদর্শন করেন। সেমিফাইনাল ম্যাচে ভারতের বিরুদ্ধে হার্দিক - জাদেজার বিরুদ্ধে বিধ্বংসী ব্যাটিং করে ম্যাচ জেতান।
২০১২ সালের আইপিএল নিলামে দিল্লি ডেয়ারডেভিলস তাকে $৪৫০,০০ মার্কিন ডলারের বিনিময়ে কিনে নেয়।
২০১৪ সালের নিলামে কলকাতা নাইট রাইডার্স দল তাকে কেনে এবং এখনো সেই দলের হয়ে আইপিএল খেলছেন।
২০২৩ - আবুধাবি নাইট রাইডার্স
২০১৪-১৫ - মেলবোর্ন রেনেগেডস
২০১৫-১৬ - সিডনি থান্ডার
২০১৬-১৭ - সিডনি থান্ডার
২০২১-২২ - মেলবোর্ন রেনেগেডস
২০২২-২৩ - মেলবোর্ন রেনেগেডস
২০১৬ - ইসলামাবাদ ইউনাইটেড
২০১৮ - ইসলামাবাদ ইউনাইটেড
২০১৯ - মুলতান সুলতান্স
২০২১ - কোয়েটা গ্ল্যাডিয়েটর্স
২০২০ - কলম্বো কিংস
সেপ্টেম্বর ২১, ২০১৩ তারিখে, ভারতের বিরুদ্ধে একটি ম্যাচে তিনি কেদার যাদব, যুবরাজ সিং, নামান ওঝা ও ইউসুফ পাঠানকে আউট করে তিনি টি২০ ম্যাচে প্রথম বোলার হিসেবে ৪ বলে ৪ উইকেট লাভ করতে সামর্থ্য হন।
রৌতহট জেলা

রৌতহট জেলা ( , হচ্ছে নেপালের মধ্যমাঞ্চল বিকাস ক্ষেত্রের নারায়ণী অঞ্চলের একটি জেলা। গৌর হচ্ছে এই জেলার সদরদপ্তর। এই জেলার আয়তন ॥ ২০০১ সালের আদমশুমারি অনুসারে এ জেলার লোকসংখ্যা ৫৪৫,১৩২ জন এবং ২০১১ সালের আদমশুমারি অনুসারে এজেলার লোকসংখ্যা হচ্ছে ৬৮৬,৭২২ জন। নেপালের রৌতহটে সবচেয়ে বেশি মুসলমান রয়েছে যা প্রায় ১৯.৪৬৫% (২০০১ সালে মোট সংখ্যা ছিল ১০৬,১১ জন)।
চিতবন জেলা

চিতবন জেলা ( , হচ্ছে নেপালের বাগমতি প্রদেশর পশ্চিমাংশের একটি জেলা। ভরতপুর হচ্ছে এই জেলার সদরদপ্তর। এই জেলার আয়তন ।। ২০১১ সালের আদমশুমারি অনুসারে এজেলার লোকসংখ্যা হচ্ছে ৫৭৯,৯৮৪ জন (২৭৯,০৮৭ জন পুরুষ এবং ৩০০,৮৯৭ জন নারী)।
চিতবনে বিভিন্ন ধরনের বন্যজীবন রয়েছে। 
এখানে গণ্ডার, বাঘ, ভালুক, নীল গরু, কুম্ভীর, পাইথন, চিতা অন্যান্য প্রজাতির বন্যজীবন পাওয়া যায়। চিতবন জাতীয় নিকুঞ্জ চিতবর একটি ভাল এবং আকর্ষণীয় পর্যটন কেন্দ্র।
হারুকি মুরাকামি

মুরাকামির উল্লেখযোগ্য কাজের মধ্যে রয়েছে আ ওয়াইল্ড শিপ চেজ (১৯৮২), নরওয়েজিয়ান উড (১৯৮৭), দি ওয়াইন্ড-আপ বার্ড ক্রোনিকেল (১৯৯৪-৯৫), কাফকা অন দি শোর (২০০২) এবং ওয়ানকিউএইটিফোর (২০০৯-১০)।
মুরাকামি রেমন্ড কার্ভার এবং জে ডি স্যালিংগারর মত লেখকদের লেখা জাপানি ভাষায় অনুবাদ করেছেন। তবে জাপানের সাহিত্যিকেরা মাঝেমধ্যে তার গল্পগুলো অজাপানি বলে সমালোচনা করে, যেগুলো পাশ্চাত্য লেখক রেয়মন্ড চান্ডলার, ভনেগাট দ্বারা প্রভাবিত বলে ভাবা হয়। তার লেখাগুলো বেশিরভাগ ক্ষেত্রেই পরবাস্তববাদী, বিষাদগ্রস্থ অথবা অদৃষ্টবাদী, যা গভীরভাবে কাফকায়েস্ক। সমালোচকেরা অনেকেই হারুকির কথাসাহিত্যগুলো ফ্রান্‌ৎস কাফকার একাকীত্বে ভরা উন্মাদনা, শূন্যতা, বিষাদগ্রস্ততা, পরবাস্তবতা ও অর্থহীনতায় ভরা কথাশিল্প হিসেবে উল্লেখ করেন।
জাপানি বোকু উপন্যাস ঐতিহ্যের অনুসরণে হারুকি মুরাকামির অধিকাংশ লেখাই উত্তম পুরুষে লেখা। তার মতে ঐতিহ্যবাহী জাপানি সাহিত্যে পরিবার যেহেতু গুরুত্বপূর্ণ একটি ভূমিকা পালন করে, মূল চরিত্রদের যেই স্বাধীন হয় সে এমন একটা চরিত্রে পরিণত হয় যে, অন্তরঙ্গতার চেয়ে স্বাধীনতা ও বিচ্ছিন্নতাকে বেশি গুরুত্ব দেয়। মুরাকামির আরেকটি উল্লেখযোগ্য স্বকীয় বিষয় হলো তার স্বকীয় রসবোধ, যেটা তার ২০০০ সালের ছোট গল্প সংকলন "আফটার দি কোয়াক"-এ দেখা যায়। তার গল্প "সুপারফ্রগ সেভস টোকিয়ো"-এ দেখা যায় চরিত্র ৬ ফুট উচ্চতার একটি ব্যাঙের সাথে চা খেতে খেতে টোকিয়োর ধ্বংসস্তূপ নিয়ে কথা বলে। মুরাকামির গল্পের আরেকটি বৈশিষ্ট্য হলো, তার চরিত্রগুলো গল্পের অদ্ভুতুড়ে বিষয় নিয়ে চরিত্র নিজেই কীভাবে মন্তব্য করে। মুরাকামি বলেন, তার চরিত্র তিনি লেখার সময় যেমন অনুভব করেন, ঠিক তেমনই অনুভব করে।
তার অনেকগুলো উপন্যাসেই এমন বিষয়বস্তু আর শিরোনাম থেকে যা ধ্রুপদী সংগীতের বিষয় টেনে আনে। তার কিছু উপন্যাসের শিরোনাম আসে বিভিন্ন গানের শিরোনাম থেকে। 
কিছু সমালোচকদের মতে তার লেখায় শামানায়ির দৃষ্টিকোণ থেকে দেখেন। ২০০০ সালের একটি নিবন্ধে, সুসান ফিশার জাপানি পল্লী ধর্ম বা জাপানি শামানায়ির সাথে "দি ওয়াইন্ড-আপ বার্ড ক্রোনিকল"-এর কিছু উপাদানের মিল বের করেন।
ইউনাইটেড লিবারেশন ফ্রন্ট অব আসাম

ইউনাইটেড লিবারেশন ফ্রন্ট অফ আসাম (উলফা) () হল উত্তর-পূর্ব ভারতের অন্যান্য সংগঠনের মত আসামের একটি বিদ্রোহী সংগঠন যারা ভারতীয় প্রজাতন্ত্র থেকে আসামের সার্বভৌমত্ব দাবি করে সশস্ত্র লড়াই করছে। ভারত সরকার ১৯৯০ সালে সংগঠনটিকে সন্ত্রাসী সংগঠন হিসেবে চিহ্নিত করে নিষিদ্ধ ঘোষণা করেছে। মার্কিন সরকারের স্টেটস ডিপার্টমেন্ট সংগঠনটিকে "দৃষ্টি দেওয়া প্রয়োজন এমন সংগঠনের" তালিকাভুক্ত করেছে।
উলফা রাঙ গড়ে ৭ই এপ্রিল ১৯৭৯ সালে প্রতিষ্ঠিত হয়। সুনীল নাথের তথ্যানুসারে ১৯৮৩ সালে নাগাল্যান্ডের জাতীয়তাবাদী সমাজতান্ত্রিক কাউন্সিলের সাথে উলফা সম্পর্কিত। এছাড়াও ১৯৮৭ সালে বার্মার কেআই এর সাথেও উলফা সম্পর্কিত। ১৯৯০ সালের দিকে সংগঠনটি সশস্ত্রভাবে সক্রিয় হওয়া শুরু করে যা এখনো চলছে। ভারতের সেনাবাহিনী ১৯৯০ সাল থেকেই উলফার বিরুদ্ধে অভিযান পরিচালনা করে আসছে। এখন পর্যন্ত উলফা ও নিরাপত্তা সংস্থাগুলোর মধ্যে চলা সংঘর্ষে ১৮,০০০ এর বেশি মানুষ প্রাণ হারিয়েছে। ২০০৯ সালের ৫ই ডিসেম্বর সংগঠনটির চেয়ারম্যান ও ডেপুটি-কমান্ডার-ইন-চিফকে ভারতীয় তদন্তের সম্মখীন করা হয়।
উলফা নেতাদের একটি বড় অংশ বাংলাদেশে আত্মগোপনে চলে আসে এবং কেউ কেউ বাংলাদেশ নিরাপত্তা বাহিনীর হাতে গ্রেফতার হন। এরপর বাংলাদেশ সরকার ও ভারত সরকার তাদের হস্তান্তরের জন্য উলফা বিষয়ে বিভিন্ন সময় বৈঠকের আয়োজন করে। ২০১০ সালের জানুয়ারি উলফার একটি অংশ তাদের নমনীয় অবস্থানভারত সরকারের কাছে তুলে ধরে স্বাধীনতার দাবি থেকে ফিরে এসে সরকারের সাথে আলোচনার জন্য প্রস্তুতি নেন। অপরদিকে পরেশ বড়ুয়ার নেতৃত্বাধীন একটি অংশ পূর্বের দাবিতেই অটল থাকে। ৩০শে জানুয়ারি ২০১৪ সালে বাংলাদেশ সরকার অস্ত্র চোরাচালানের একটি মামলায় পরেশ বড়ুয়াসহ ১৪ জনকে ফাঁসির আদেশ দেন।
২০১১ সালের ৩ সেপ্টেম্বর উলফার বিরুদ্ধে অভিযান পরিচালনা না করার জন্য ভারত সরকার, আসাম সরকার ও উলফার মধ্যে একটি ত্রিমুখী চুক্তি স্বাক্ষরিত হয়।
নতুন উলফা প্রধান জীবন বড়ুয়া অসম
কালুরঘাট সেতু

কালুরঘাট সেতু কর্ণফুলী নদীর উপর প্রতিষ্ঠিত। প্রাগৈতিহাসিক যুগ হতে নদী পারাপারের জন্য স্থানটি কালুর ঘাট নামে নদী পারাপারে ভূমিকা রেখে আসলেও ১৯৩০ সালে ব্রিটিশ শাসনামলে এ রেল সেতুটি নির্মিত হয়। স্থানীয় ভাবে কালুরঘাট সেতুটি কালুরঘাটের পোল নামে বহুল পরিচিত। সেতুটির বয়স বর্তমানে ৯০ বছরেরও বেশি। অনেক বছর আগেই (২০০১ সালে) এই সেতুটিকে ঝুঁকিপূর্ণ ঘোষণা করা হয়েছে। ২০১১ সালেও বুয়েটের একদল গবেষক আরেকবার ঝুঁকিপূর্ণ ঘোষণা করেছিলেন।
বাংলাদেশের বাণিজ্যিক রাজধানী চট্টগ্রামের গোড়াপত্তনকারী কর্ণফুলী নদীর মোহনা হতে ৭/৮ মাইল উজানে কালুরঘাট নামক স্থানে এটি তৈরী হয়। যা স্থানিক বিবেচনায় চট্টগ্রাম শহর হতে দক্ষিণাংশে অবস্থিত।
এটি কর্ণফুলী নদীর দ্বারা দ্বিখন্ডিত বৃহত্তর চট্টগ্রাম জেলাকে উত্তর ও দক্ষিণাংশে সংযুক্ত করে। তিরানব্বই বছরের পুরাতন এ সেতুটি দক্ষিণাংশের একমাত্র সংযোগ মাধ্যম ছিল, এক দশক পূর্বে শাহ আমানত কর্ণফুলী সেতুর উদ্বোধনের পূর্ব পর্যন্ত। তাই একে দক্ষিণ চট্টগ্রামের প্রবেশদ্বারও বলা হয়।
যদিও বাংলাদেশের মুক্তিযুদ্ধে ঐতিহাসিক ভূমিকা রাখা কালুরঘাট বেতার কেন্দ্রটি বহদ্দারহাট নামক স্থান সংলগ্ন এলাকায় অবস্থিত কিন্তু কালুরঘাটের দেশ ব্যাপী পরিচিতির সুবাদে এ কেন্দ্রটিও কালুরঘাট বেতার কেন্দ্র নামে প্রতিষ্ঠিত হয়। মুক্তিযুদ্ধের দীর্ঘ নয় মাসে কালুরঘাট সেতুর পশ্চিম ও উত্তর পাড়ের দখল নিয়ে হানাদার বাহিনীর সাথে মুক্তি বাহিনীর যুদ্ধের ইতিহাস চিরস্মরণীয়। 
১৯১৪ সালে প্রথম বিশ্বযুদ্ধে বার্মা ফ্রন্টের সৈন্য পরিচালনা করার জন্য কর্ণফুলী নদীতে সেতু নির্মাণের প্রয়োজনীয়তা দেখা যায়। ফলে ১৯৩০ সালে ব্রুনিক এন্ড কোম্পানী সেতু বিল্ডার্স হাওড়া নামক একটি সেতু নির্মাণকারী প্রতিষ্ঠান সেতুটি নির্মাণ করে। মূলত: ট্রেন চলাচলের জন্য ৭শ গজ লম্বা সেতুটি সে বছর ৪ জুন উদ্বোধন করা হয়। পরে দ্বিতীয় বিশ্বযুদ্ধে পুনরায় বার্মা ফ্রন্টের যুদ্ধে মোটরযান চলাচলের জন্য ডেক বসানো হয়। দেশ বিভাগের পর ডেক তুলে ফেলা হয়। পরে ১৯৫৮ সালে সব রকম যানবাহন চলাচল যোগ্য করে সেতুটির বর্তমান রূপ দেওয়া হয়। ব্রিটিশ আমলে নির্মিত সেতুটির রয়েছে ২টি এব্যাটমেট, ৬টি ব্রিক পিলার, ১২টি স্টীলপিলার ও ১৯টি স্প্যান। এটি ২৩৯ মিটার দীর্ঘ।
ইডেন পার্ক

ইডেন পার্ক ("ইডেনের বাগান") নিউজিল্যান্ডের বিখ্যাত ও সর্ববৃহৎ আন্তর্জাতিকমানের ক্রিকেট স্টেডিয়াম। নিউজিল্যান্ডের সর্ববৃহৎ শহর অকল্যান্ডের মধ্যবর্তী এলাকা থেকে তিন কিলোমিটার দক্ষিণ-পূর্বাংশের সিবিডি এলাকায় এ স্টেডিয়ামের অবস্থান। সমৃদ্ধ ক্রীড়া ও সামাজিক ইতিহাসে ইডেন পার্কের সুনাম রয়েছে। এদেশের যে-কোন স্টেডিয়ামের তুলনায় এখানে অধিক খেলা অনুষ্ঠিত হয়েছে ও এর আন্তর্জাতিক পরিচিতি ঘটেছে। মূলতঃ শীতকালে রাগবি ইউনিয়ন খেলার জন্য স্টেডিয়ামটির নির্মাণ কাজ শুরু হয় ও গ্রীষ্মকালে ক্রিকেট খেলা অনুষ্ঠিত হয়। সাম্প্রতিককালে রাগবি লীগ এবং ফুটবল খেলাও এ স্টেডিয়ামে অনুষ্ঠিত হচ্ছে। বিশ্বের একমাত্র স্টেডিয়াম হিসেবে এখানে একাধিকবার রাগবি বিশ্বকাপের ফাইনাল খেলা অনুষ্ঠিত হয়েছে। অস্ট্রেলিয়া এবং নিউজিল্যান্ডে যৌথভাবে অনুষ্ঠিতব্য ২০১৫ সালের ক্রিকেট বিশ্বকাপের অন্যতম মাঠ হিসেবে এ স্টেডিয়ামকে নির্বাচিত করা হয়েছে।
১৯০০ সালে ক্রীড়াস্থল হিসেবে ইডেন পার্কের অভিষেক ঘটে। শুরুতে এটি ব্যবহার অণুপযোগী হলে পরবর্তীতে ১৯১৪ সালে এ মাঠে পানি নিষ্কাশনের ব্যবস্থা করা হয়। শুরুতেই ব্যাপকভাবে ক্রিকেট খেলায় ব্যবহার করা হয়। ঐসময় এটি কিংসল্যান্ড ক্রিকেট মাঠ হিসেবে পরিচিত ছিল। ইডেন ক্রিকেট ক্লাবের সাথে একীভূত হয়ে এটি ইডেন ক্রিকেট মাঠ নামাঙ্কিত হয়। ১৮৮৩ সালে প্রতিষ্ঠিত অকল্যান্ড ক্রিকেট সংস্থা স্টেডিয়ামের দায়িত্ব নেয়ার পর ১৯১২ সালের মধ্যে এটি ইডেন পার্ক নামে সর্বসমক্ষে পরিচিত পায়। এরপর থেকে অদ্যাবধি অকল্যান্ড ক্রিকেটের নিজস্ব মাঠ হিসেবে ব্যবহতসহ আন্তর্জাতিক পর্যায়ের অনেক টেস্ট, একদিনের আন্তর্জাতিক এবং টুয়েন্টি২০ ক্রিকেট খেলার আয়োজন করে আসছে।
১৯১৩ সালে অকল্যান্ড ক্রিকেট সংস্থার সাথে চুক্তিবদ্ধ হয়ে রাগবি খেলা এ মাঠে অনুষ্ঠিত হয়। অকল্যান্ড রাগবি দল ২১ বছর মেয়াদে শীতকালে ব্যবহারের জন্য এ মাঠকে ব্যবহার করে। রাগবি ও ক্রিকেটের পাশাপাশি মাঝে-মধ্যেই ফুটবল, আন্তর্জাতিক হকি খেলাসহ ১৯৫০ সালে ব্রিটিশ এম্পায়ার গেমস প্রতিযোগিতাও ইডেন পার্কে অনুষ্ঠিত হয়েছে। ২০১৩ সালে নিউজিল্যান্ড ওয়ারিয়র্স ঘোষণা করে যে, ইডেন পার্কে ২০১৪ সালের এনআরএল মৌসুমের তিনটি খেলা অনুষ্ঠিত হবে।
আন্তর্জাতিক অঙ্গনের অন্যতম পুরনো মাঠ হলেও এটি বেশ আধুনিক স্টেডিয়াম। যদিও আকারে এটি বেশ ছোট।
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।
মার্টিন গাপটিল এর দুরন্ত শতরানে ৩১৫ টার্গেট পায় ভারত। জবাবে ধোনি , অশ্বিন ও জাদেজার ব্যাটিং সত্বেও কোরে অ্যান্ডারসন-এর বোলিং এ ভারত ৩১৪ রান করে ম্যাচটি টাই করে।
একমাত্র ভারতীয় হিসেবে রোহিত শর্মা অর্ধশত রান করেন।
স্মরণ ঘোষাল

"স্মরণ ঘোষাল যিনি সত্যজিত রায়ের বিশ্ববিখ্যাত অপু-ত্রয়ীর অপরাজিত"' চলচ্চিত্রে কিশোর অপুর ভূমিকায় অভিনয় করেছিলেন।
অপরাজিত চলচ্চিত্রে অসামান্য অভিনয়ের পর সত্যজিত রবীন্দ্রনাথ ঠাকুর তথ্যচিত্রেও কিশোর রবির ভূমিকায় অভিনয় করান। তবে অভিনেতা হিসাবে এই দুটি মাত্র চলচ্চিত্রে স্মরণবাবু অভিনয় করেন।
কলকাতার এক সম্ভ্রান্ত পরিবারে জন্ম। তার মামা হলেন বিখ্যাত চিত্রকর চিত্তপ্রসাদ ভট্টাচার্য্য। তাঁর খুড়তুতো দাদা ছিলেন চট্টগ্রাম অস্ত্রাগার লুন্ঠনকারী শহিদ জীবন ঘোষাল। স্মরণবাবু জীবিকা হিসাবে পর্যটনের ব্যবসায় যুক্ত ছিলেন এবং ১০নম্বর মেহের আলি রোডের নিজগৃহ থেকেই তিনি এই ব্যবসা চালাতেন। তিনি ছিলেন পরিবেশ ও বন্যপ্রাণী কর্মী। দক্ষিণ কলকাতা রাইফেল ক্লাবের কোযাধ্যক্ষ হিসাবে কলকাতায় খেলা হিসাবে রাইফেল শুটিং-এর উল্লেখযোগ্য পৃষ্ঠপোষক ছিলেন। ১০ই জুলাই ২০০৮ সালে মৃত্যুকালে তার বয়স হয়েছিল ৬৪বছর।
গোর্খা জেলা

গোর্খা জেলা (, হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা এবং গোর্খা সৈন্যদের বসতির জন্য বিখ্যাত। পোখারিথক হচ্ছে এই জেলার সদরদপ্তর। এই জেলার আয়তন ॥ ২০০১ সালের আদমশুমারি অনুসারে এ জেলার লোকসংখ্যা ২৮৮,১৩৪ জন এবং ২০১১ সালের আদমশুমারি অনুসারে এজেলার লোকসংখ্যা হচ্ছে ৪,২০,৪৭৭ জন।
কাস্কী জেলা

কাস্কী জেলা ( , হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। পোখরা হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৩৮০,৫২৭ জন।
এটা বিশ্বাস করা হয় যে কাস্কিতে মানব বসতি প্রাক-ঐতিহাসিক কাল থেকেই ছিল। অনেক ইতিহাসবিদ কাস্কিকে উল্লেখ করেছেন কাশ্যপ ঋষি শব্দ থেকে উদ্ভূত। উপত্যকার অভ্যন্তরে সভ্যতার সূচনা খাস শাসকদের দিয়ে হয়েছিল।
২০১১ সালের নেপাল শুমারি অনুসারে কাসকি জেলার জনসংখ্যা হল ৪৯২,০৯৮ জন।
জেলা ক্রীড়া কমিটি সূত্রে জানা গেছে, কাস্কি জেলার প্রায় ৪১৭ রোপানী আয়তনের পোখরা রঙ্গশালা নামে একটি স্টেডিয়াম রয়েছে যেখানে ২১,০০০ দর্শকের ধারণক্ষমতা রয়েছে।
জেলাটি একটি মহানগর শহর এবং চারটি গ্রামীণ পৌরসভা নিয়ে গঠিত। এগুলি নিম্নরূপ:
সকল শাসন এবং এই জেলার উন্নয়ন প্রধানত জেলা উন্নয়ন কমিটি, কাস্কী দ্বারা পরিচালিত হয়।
আন্তর্জাতিক ক্রিকেটে সাকিব আল হাসানের পাঁচ-উইকেট লাভের তালিকা

ক্রিকেটে পাঁচ-উইকেট লাভ বলতে বুঝায় একজন বোলার কর্তৃক একটি ইনিংসে পাঁচ বা তার বেশি উইকেট নেওয়া। এটিকে একটি উল্লেখযোগ্য কৃতিত্ব হিসাবে গণ্য করা হয় এবং এই পর্যন্ত ৪৫ জন খেলোয়াড় তাদের ক্রিকেট ক্যারিয়ারের আন্তর্জাতিক পর্যায়ে ১৫ বার পাঁচ বা তার বেশি উইকেট নিয়েছেন। বাংলাদেশী বোলার সাকিব আল হাসান যিনি একজন স্লো বামহাতি অর্থোডক্স স্পিনার, বাংলাদেশের হয়ে জুন ২০১৯ সাল পর্যন্ত ২১ বার পাঁচ উইকেট নেওয়ার কৃতিত্ব লাভ করেছেন। যার মধ্যে ১৮টি টেস্টে, ২টি ওডিআই ক্রিকেট ও ১টি টি২০আই ক্রিকেটে নিয়েছেন। আন্তর্জাতিক ক্রিকেটে সকল ফরম্যাটে ২৫টি পাঁচ-উইকেট শিকারের মাধ্যমে, তিনি সর্বকালের মোট তালিকায় ১৫ তম স্থানে আছেন এবং তার দেশের খেলোয়াড়ের মধ্যে প্রথমে আছেন। এছাড়া তিনি স্যার রিচার্ড হ্যাডলির পর টেস্ট ইতিহাসের দ্বিতীয় ক্রিকেটার হিসেবে একাধিক ম্যাচে একইসাথে ১০ উইকেট ও অর্ধশতক করেন।
সাকিব আল হাসানের টেস্ট অভিষেক হয় ভারতের বিপক্ষে চট্টগ্রামে। এর দেড় বছর পর অক্টোবর ২০০৮ সালে চট্টগ্রামেই নিউজিলান্ডের বিপক্ষে টেস্টে প্রথম পাঁচ বা তার বেশি উইকেট নেন। তিনি প্রথম ইনিংসে ২৫.৫ ওভার বল করে ৩৬ রানের বিনিময়ে ৭ উইকেট নেয়। যেটি এখন পর্যন্ত তার ক্যারিয়ারের সেরা বোলিং। একই বছর তিনি পরের ৩ টেস্টে পর পর ৩ বার পাঁচ উইকেট নিয়ে বছর শেষ করেন; যার ২টি দক্ষিণ আফ্রিকা ও ১টি শ্রীলঙ্কার বিপক্ষে। ২০১৪ সালে জিম্বাবুয়ের বিপক্ষে ২য় টেস্টে টেস্ট ক্রিকেট ইতিহাসের তৃতীয় ক্রিকেটার হিসাবে এক ম্যাচে সেঞ্চুরি ও ১০ উইকেট লাভ করেন। টেস্ট ক্রিকেটে, তিনি চতুর্থ বোলার হিসেবে সকল টেস্ট খেলুড়ে দেশের বিপক্ষে পাঁচ উইকেট লাভ করেছেন। তার ১৭টি পাঁচ উইকেটে লাভের মধ্যে ৩টি এসেছে জিম্বাবুয়ের বিপক্ষে। এছাড়া অস্ট্রেলিয়া, শ্রীলঙ্কা, ওয়েস্ট ইন্ডিজ, দক্ষিণ আফ্রিকা, নিউজিল্যান্ড ও ইংল্যান্ডের বিপক্ষে দুইবার করে পাঁচ উইকেট লাভ করেছেন।
অপরদিকে একদিনের আন্তর্জাতিক ক্রিকেটে পাঁচ-উইকেট লাভ করতে সাকিব আল হাসানকে দীর্ঘদিন অপেক্ষা করতে হয়। মে ২০০৭ সালে টেস্টে অভিষেক হওয়ার এক বছর আগে ২০০৬ সালে জিম্বাবুয়ের বিপক্ষে একদিনের আন্তর্জাতিক ক্রিকেটে অভিষেক হয় তার। এর ৯ বছর পর ২০১৫ সালে জিম্বাবুয়ের বিপক্ষেই প্রথমবারের মত পাঁচ-উইকেট লাভ করেন। তিনি ৪৭ রানের বিনিময়ে পাঁচ উইকেট নেন এবং তার দল সেই ম্যাচ ১৪৫ রানে বিজয়ী হয়। পুনরায় ২০১৯ ক্রিকেট বিশ্বকাপে আফগানিস্তানের বিপক্ষে ২৯ রানে ৫ উইকেট শিকার করে জয়ের মুখ দেখিয়ে কৃতিত্ব লাভ করেন।
একদিনের আন্তর্জাতিক ক্রিকেটের মত টুয়েন্টি২০ আন্তর্জাতিক ক্রিকেটে পাঁচ-উইকেট লাভ করতে সাকিব আল হাসানকে দীর্ঘদিন অপেক্ষা করতে হয়। ২০০৬ সালের নভেম্বরে জিম্বাবুয়ের বিপক্ষে তার টুয়েন্টি২০ আন্তর্জাতিক ক্রিকেট অভিষেক হয়। এর একযুগ পর ২০ ডিসেম্বর ২০১৮ সালে ওয়েস্ট ইন্ডিজ বিপক্ষে আন্তর্জাতিক টুয়েন্টি২০ খেলায় প্রথমবারের মত পাঁচ-উইকেট লাভ করেন।
ইসাবেল এর্বার্হাডথ

ইসাবেল এর্বার্হাডথ () (১৭ ফেব্রুয়রী ১৮৭৭- ২১ অক্টোবর ১৯০৪) ছিলেন অনুসন্ধানী নারী এবং লেখক। তিনি আফ্রিকার উত্তরাঞ্চলে বসবাস ও ব্যাপক ভ্রমণ করেছেন। তার সামসময়িক কালে, তিনি ছিলেন একজন স্বাধীনচেতা ব্যক্তিত্ব। যিনি তার নিজ মতাদর্শের জন্য ইউরোপের প্রচলিত আচারধর্মকে ত্যাগ করেছিলেন। আর তার আদর্শটি ছিল ইসলাম। তিনি মাত্র ২৭ বছর বয়সে মরুভূমিতে একটি জ্বলোচ্ছাসে মারা যান। যেটুকু তথ্য প্রমাণ পাওয়া যায়, তাতে বলা হয় তিনিই ছিলেন পশ্চিমা বংশদ্ভূত প্রথম সুফি অনুসারী। 
ইসাবেল এর্বার্হাডথ সুইজারল্যান্ডের জেনেভায় জন্ম গ্রহণ করেন । তার মা ন্যাথাইলি ময়েডার () (née Eberhardt) ছিলেন রুশ বংশোতভূত জার্মান এবং বাবা আলেকজান্ডার ট্রপমস্কি () ছিলেন একজন আমেরিকান।
তার জার্মান মায়ের বিয়ে হয়েছিল বিপত্নিক জেনারেল পাভেল ডি মোয়ের্ডের সাথে। যিনি হৃদরোগে আক্রান্ত হয়ে মারা যান। স্বামীর মারা যাওয়ার খবরে তিনি সুইজারল্যান্ডেই থেকে যাবার সিদ্ধান্ত গ্রহণ করেন। সেখানেই চার বছর পর ইসাবেল এর্বার্হাডথ জন্ম নেন। অসচেতন জীবনযাপনের কারণে, সৃষ্ট পারিবারিক জটিলতার জন্য দায়ী বাবাকে তিনি অপছন্দ করতেন।
এসকল বৈরীতায়, চাপা জেদে, তিনি হয়ে উঠেছিলেন উচ্চশিক্ষিত। তিনি ফরাসি ভাষায় ছিলেন দক্ষ। তাছাড়াও রুশ, জার্মান এবং ইতালীয় ভাষায় কথা বলতে পারতেন। তিনি ল্যাতিন ও গ্রিক ভাষায় বিদ্যার্জন করেন। তার বাবার সহযোগিতায় তিনি শাস্ত্রীয় আরবি ভাষা এবং কোরআন পড়তে শিখেন। পরবর্তীতে তিনি আরবী ভাষাও পারদর্শী হয়ে উঠেন। ছোটবেলা হতেই তিনি ছেলেদের পোশাক পরতে অভ্যস্ত ছিলেন, যা তাকে যখন-তখন, যত্র-তত্র ঘুরে বেড়ানোয় বাড়তি স্বাধীনতা যোগাতো।
ডেল্টা লাইফ ইন্স্যুরেন্স কোম্পানি লিমিটেড ভবন

ডেল্টা লাইফ ইন্স্যুরেন্স কোম্পানি লিমিটেড ভবন বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল গুলশানে অবস্থিত। এটির উচ্চতা ৮০ মিটার (২৬২ ফুট) এবং এটি মোট ২৫টি তলা নিয়ে গঠিত। এটি ডেল্টা লাইফ ইন্স্যুরেন্স কোম্পানি লিমিটেড, দেশের প্রিমিয়ার আর্থিক প্রতিষ্ঠানের প্রধান কার্যালয়। এটি বাংলাদেশের আকাশচুম্বী ভবনগুলোর মধ্যে অন্যতম।
কৌশিকী চক্রবর্তী

কৌশিকী চক্রবর্তী (জন্ম: ২৪ অক্টোবর ১৯৮০) একজন বিখ্যাত ভারতীয় ক্লাসিকাল সঙ্গীত শিল্পী।
চক্রবর্তী ভারতের কলকাতায় ১৯৮০ সালে জন্মগ্রহণ করেন। তিনি চন্দনা চক্রবর্তী এবং বিখ্যাত ভারতীয় ক্লাসিকাল সঙ্গীত শিল্পী অজয় চক্রবর্তীর কন্যা। সাত বছর বয়সে তিনি পণ্ডিত জ্ঞানপ্রকাশ ঘোষ এর সঙ্গীত শিক্ষা প্রতিষ্ঠানে গান শিখেন এবং পরবর্তীতে আইটিসি সঙ্গীত গবেষণা একাডেমীতে গান শিখেন।
তিনি তার স্কুলজীবন শেষ করেন কলকাতার পাঠ ভবন বিদ্যালয় থেকে।
২০০২ সালে, তিনি কলকাতার কলকাতা বিশ্ববিদ্যালয় কর্তৃক স্বীকৃত যোগময়া দেবী কলেজ থেকে দর্শনে প্রথম শ্রেণীতে স্নাতক অর্জন করেন।
কৌশিকী ভারতের দোভার লেন মিউজিক কনফারেন্স, দ্য আইটিসি সঙ্গীত সম্মেলন, ক্যালিফোর্নিয়ার দ্য স্প্রিং ফেস্টিভাল অব মিউজিক এবং লস এঞ্জেলেসের পরম্পরা অনুষ্ঠানসহ বিভিন্ন বড় কনসার্টে অংশ নেন।
গান পরিবেশনার পাশাপাশি, তিনি রুপসী বাংলা টেলিভিশন চ্যানেলের সঙ্গীত শিল্পীদের সাথে একটি সাপ্তাহিক আলোচনা অনুষ্ঠানের তিনি উপস্থাপক। আলোচনা অনুষ্ঠানটির নাম “গান-গল্প আর গান” যা প্রচারিত হয় রবিবারে, এই অনুষ্ঠানে বনশ্রী সেনগুপ্ত, তার বাবা অজয় চক্রবর্তী, শ্রীকান্ত আচার্য, লোপামুদ্রা মিত্র সহ আরো অনেকে অতিথি হিসেবে উপস্থিত ছিলেন।
তিনি পার্থসারথী দেশিকান’কে বিয়ে করেন। তাদের একমাত্র ছেলের নাম রিশিথ।
এমটিভি কোক স্টুডিও-২য় পর্ব-গানের নাম-লাগি লাগি (সান্তানু মৈত্র এবং স্বনান্দ কিরকিরে’র সাথে)
লমজুঙ জেলা

লমজুঙ জেলা ( , হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। বেশিশহর হচ্ছে এই জেলার সদরদপ্তর। এই জেলার আয়তন ॥ ২০০১ সালের আদমশুমারি অনুসারে এ জেলার লোকসংখ্যা ১৭৭,১৪৯ জন। লমজুঙ মূলত কৃষিভিত্তিক গ্রাম নিয়ে গঠিত।
স্যাংজা জেলা

স্যাংজা জেলা ( ) নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। স্যাংজা হচ্ছে এই জেলার সদরদপ্তর। এই জেলার আয়তন ।। ২০১১ সালের আদমশুমারি অনুসারে এ জেলার লোকসংখ্যা ২৮৯,১৪৮ জন। স্যাংজা সমুদ্রপৃষ্ঠ থেকে ১০৮৮ মিটার (৩৫৭২ ফুট) উঁচুতে অবস্থিত।
অ্যাপল ২

অ্যাপল ২ অ্যাপলের নির্মিত প্রথম মাইক্রোপ্রসেসর যুক্ত ৮ বিট কম্পিউটার, যেটি স্টিভ Wozniak ডিজাইন করেন। এটি ১৯৭৭ সালে বাজারে আসে এবং ব্যাপক সাফল্য পায়। এটি অ্যাপল ২ সিরিজের প্রথম কম্পিউটার এবং ১৯৯৩ সাল পর্যন্ত এই সিরিজের কম্পিউটার উতপাদিত হয়।
প্রথমে এটি সিলিকন ভ্যালিতে এবং পরে টেক্সাসে সংযোজিত হয়, যার সার্কিট বোর্ড আয়ারল্যান্ড ও সিঙ্গাপুররে তৈরি। প্রথম কম্পিউটার বিক্রি হয় ১০ জুন, ১৯৭৭ সালে। এটি মস প্রযুক্তি ব্যবহার করে তৈরি এবং এটিতে ১ মেগাহার্জ মাইক্রোপ্রসেসর, ২টি গেম কন্ট্রোলার, ৪কেবি র‍্যাম, প্রোগ্রাম প্রবেশের জন্য আডিও ক্যাসেট ইন্টারফেস, ইন্টেজার ব্যাসিক অপারেটিং সিস্টেম-সংবলিত রম ছিল। ভিডিও কন্ট্রোলার ছিল ২৪X৪০ কলাম সাদাকালো। এটি শুধু বড় হাতের লেখা সমর্থন করত, যেটি টেলিভিশনের মাধ্যমে প্রদর্শিত হইত। এই কম্পিউটারের খুচরা মুল্য ছিল $ ১,২৯৮ ডলার (৪কেবি র‍্যাম) এবং $ ২,৬৩৮ ডলার ( সর্বোচ্চ ৬৪ কেবি র‍্যাম) কম্পিউটারে রঙিন সক্ষমতা প্রদর্শনের জন্য কেসিং-এ রংধনু ডোরায় আপলের লোগো ব্যবহার করা হত, যেটি আপলের কর্পোরেট লোগো হিসাবে ১৯৯৮ সাল পর্যন্ত ছিল।
ঊষসী চক্রবর্তী

ঊষসী চক্রবর্তী একজন বাঙালী সিনেমা অভিনেত্রী। তিনি অঞ্জন দত্তের ছবি “ব্যোমকেশ বক্সী” অবলম্বনে নির্মিত সিনেমায় “সত্যবতী”র ভূমিকায় অভিনয় করেন। এই মুহূর্তে তিনি "স্টার জলসা"র জনপ্ৰিয় ধারাবাহিক শ্রীময়ীতে খলনায়িকা "জুন আন্টি"র চরিত্রে অভিনয় করছেন।
ঊষসী চক্রবর্তী বিভিন্ন সিনেমা যেমন রঞ্জনা আমি আর আসবো না, বেডরুম ইত্যাদি সিনেমায় অভিনয় করেছেন। তিনি অঞ্জন দত্তের ছবি “ব্যোমকেশ বক্সী” অবলম্বনে নির্মিত সিনেমায় “সত্যবতী”র ভূমিকায় অভিনয় করেন। তিনি ভারতের কমিউনিস্ট পার্টির নেতা শ্যামল চক্রবর্তীর কন্যা। ২০০১ সালের জুনে, একটি সাক্ষাতকারে তার বাবা রাজনৈতিক পরিচয়ে পরিচিত হন, যা সিনেমা শিল্পে তার অসুবিধা সৃষ্টি করে। ২০১১ সালে পশ্চিম বঙ্গ লোকসভা নির্বাচনে তিনি ভারতের কমিউনিস্ট পার্টির হয়ে নির্বাচনী প্রচারণায় অংশ নেন।
আন্তর্জাতিক ক্রিকেটে কুমার সাঙ্গাকারার শতরানের তালিকা

কুমার সাঙ্গাকারা মাতালে এলাকায় জন্মগ্রহণকারী বিখ্যাত শ্রীলঙ্কান ক্রিকেটার। শ্রীলঙ্কা জাতীয় ক্রিকেট দলের অন্যতম সদস্য ও উইকেট-রক্ষকের দায়িত্বপালনকারী সাঙ্গাকারা দলের অধিনায়কেরও দায়িত্ব পালন করেছেন। শুরুতে উইকেট-রক্ষকের ভূমিকায় অবতীর্ণ হলেও টেস্ট ক্রিকেটে ব্যাটিং গড় বৃদ্ধিকল্পে এ দায়িত্ব থেকে অব্যহতি নেন। তিনি একজন বামহাতি ও শীর্ষসারির ব্যাটসম্যান। টেস্ট খেলার পাশাপাশি একদিনের আন্তর্জাতিক ও টুয়েন্টি২০ আন্তর্জাতিকেও সমান অবদান রেখে চলেছেন। ইংরেজ ক্রিকেট লেখক পিটার রোবাক তাকে "সবচেয়ে পরিচ্ছন্ন ও প্রতিশ্রুতিশীল ক্রিকেটার" হিসেবে আখ্যায়িত করেছেন। মার্চ, ২০১৪ সাল পর্যন্ত তিনি টেস্ট ক্রিকেটে ৩৫টি ও একদিনের আন্তর্জাতিকে ১৮টি সেঞ্চুরি করে বিশেষ কৃতিত্ব প্রদর্শন করে চলেছেন।
আন্তর্জাতিক ক্রিকেট কাউন্সিলের বর্ণিত র‌্যাঙ্কিংয়ে একসময় তিনি বিশ্বের ১নং ব্যাটসম্যান হিসেবে টেস্ট ক্রিকেট রেটিংয়ে আরোহণ করেন। বর্ষসেরা ওডিআই ক্রিকেটার, আইসিসি বিশ্ব একাদশের টেস্ট দল এবং আইসিসি পিপল’স চয়েজ পুরস্কারের সবগুলোই ২০১১ সালে তাকে প্রদান করা হয়েছিল। এছাড়াও, ২০১২ সালে উইজডেন কর্তৃপক্ষ কর্তৃক তাকে বর্ষসেরা ক্রিকেটারের মর্যাদায় অভিষিক্ত করে।
দ্য ওয়েস্টিন ঢাকা

ঢাকা ওয়েস্টিন হল একটি ঢাকার গুলশান এভিনিউতে অবস্থিত একটি হোটেল। এটির ঠিকানা হল প্লট-০১, সড়ক ৪৫, গুলশান -২, ঢাকা ১২১২, বাংলাদেশ। এই হোটেলের উচ্চতা ৯৬.৭০ মিটার (৩১৭.৩ ফুট) এবং এটি ২৯টি তলা নিয়ে গঠিত। এটি বাংলাদেশের সর্বাধিক উঁচু ভবনের হোটেল, এবং দক্ষিণ এশিয়া সবচেয়ে উঁচু হোটেলগুলির একটি। এটি নির্মাণের কাজ ২০০৬ সালে সম্পূর্ণ হয়। এই হোটেলে পাঁঁচটি রেস্টুরেন্ট এবং ২৩৫টি কক্ষ রয়েছে।
মেথি

মেথি (বৈজ্ঞানিক নাম: "Trigonella foenum-graecum") একটি মৌসুমী গাছ। এর পাতা শাক হিসাবে খাওয়া হয়। মেথি শাক গ্রাম বাংলার মানুষের প্রিয় খাদ্য। ইউনানী, কবিরাজী ও লোকজ চিকিৎসায় বহুবিধ ব্যবহার হয়। মশলা হিসাবেও এটি প্রচুর ব্যবহার হয়। এটি পাঁচ ফোড়নের একটি উপাদান। মেথি থেকে ষ্টেরয়েডের উপাদান তৈরি হয়।
মেথি একটি বর্ষজীবী গাছ। একবার মাত্র ফুল ও ফল হয়। তিনটি করে পাতা একসাথে জন্মায়। ফুলে ও তিনটা করে পাপড়ি থাকে। স্ত্রী এবং পুরুষ দুই ধরনের ফুল হয়। রঙ সাধারণত সাদা ও হলুদ হয়ে থাকে। বাদামি-হলুদ বর্ণের প্রায় চারকোনা আকৃতির বীজ হয়।
মেথিকে মসলা, খাবার, পথ্য—তিনটাই বলা চলে। মেথির স্বাদ তিতা ধরনের। এতে রয়েছে রক্তের চিনির মাত্রা কমানোর বিস্ময়কর শক্তি। প্রতিদিন সকালে খালি পেটে মেথি চিবিয়ে খেলে বা এক গ্লাস পানিতে মেথি ভিজিয়ে রেখে সেই পানি পান করলে শরীরের রোগ-জীবাণু মরে, বিশেষত কৃমি মরে, রক্তের চিনির মাত্রা কমে। রক্তে ক্ষতিকর কোলেস্টেরল বা চর্বির মাত্রা কমে যায়। গরমে ত্বকে যে ঘা, ফোড়া, গরমজনিত ত্বকের অসুখ হয়, এই অসুখগুলো দূর করে মেথি। বার্ধক্যকে দূরে ঠেলে দিয়ে তারুণ্যকে দীর্ঘস্থায়ী করতে গুরুত্বপূর্ণ অবদান রাখে মেথি। গবেষণা করে দেখা গেছে, যে ডায়াবেটিক রোগীরা নিয়মিত মেথি খান, তাদের ডায়াবেটিসজনিত অসুখগুলো কম হয় এবং স্ট্রোক হওয়ার প্রবণতা তুলনামূলকভাবে কম। ডায়াবেটিক রোগীদের জন্য মেথি শ্রেষ্ঠ পথ্য।
দীর্ঘদিন ধরে যাদের হজমের সমস্যা রয়েছে তাদের জন্য মেথি (Fenugreek)এক ধরনের প্রাকৃতিক আশীর্বাদ স্বরুপ। এটাকে এজন্য পাওয়ারহাউজও বলা হয়ে থাকে। এটাতে থাকা বায়োএকটিভ উপাদান যেমন স্যাপোনিনস,মিউসিলেজ ইত্যাদি ছাড়াও এলকালয়েডস যৌগ রয়েছে যা খাবার ভালোভাবে ভেঙ্গে যেতে সহায়তা করে। গবেষণায় দেখা গেছে, মেথি মায়ের দুধ উৎপাদন এবং নবজাতক শিশুদের ওজন বৃদ্ধির হার বাড়াতে পারে।
ভেষজ উদ্ভিদ হিসাবে বাংলাদেশ, ভারত, পাকিস্তান, আফগানিস্তান, ইরাক, ইরান, নেপাল ইত্যাদি দেশে ব্যবহার করা হয়।
মহুয়া

মহুয়া / মহুল (বৈজ্ঞানিক নাম: "Madhuca longifolia" অথবা "Madhuka indica")- এটি মধ্যম থেকে বৃহৎ আকারের একটি বৃক্ষ। পাতা ডিম্বাকার। বৃন্ত ছোট। ফুলগুলো রসাল এবং স্বাদ অম্লমধুর। ফুলের নির্যাসে মাদকতা আছে। এর ধূসর রঙের ছাল প্রায় আধা ইঞ্চি পুরু। বসন্তের শেষে সুপারির মতো আকারের ফল হয়। জুন থেকে জুলাই মাসের মধ্য এর পরিপক্ব হয়।
স্থানভেদে একে মহুলা, মধুকা, মোহা, মোভা, মহুভা , মাদকম ইত্যাদি নামে আখ্যায়িত করা হয়ে থাকে৤
মহুয়া মধ্যভারতের আদি বাসিন্দা। বাংলাদেশসহ ভারতীয় উপমহাদেশের সর্বত্র দেখতে পাওয়া যায়। শুষ্ক অঞ্চলের গাছ হলেও আর্দ্র কোমল আবহাওয়াতেও বেশ ভালো জন্মায়। শীতে সব পাতা ঝরে যায়।
অনেক বড় আকারের গাছ। ৩০ থেকে ৪০ ফুট পর্যন্ত লম্বা হয়। ১০ বছর বয়স থেকেই ফুল দিতে শুরু করে মহুয়া গাছ।
মহুয়ার বীজ থেকে তেল পাওয়া যায়। এর কাঠ অনেক শক্ত। নির্যাস আদিবাসী, বিশেষত সাঁওতালদের প্রিয় পানীয়।
ভেষজ গুণে মহুয়া অত্যন্ত সমৃদ্ধ। মহুয়ার পাতা, বাকল, ফুলের নির্যাস ও তেলের বীজ নানা রোগের চিকিত্সায় বহুকাল থেকে ব্যবহূত হয়ে আসছে। মৌসুমি সর্দি কাশি, অগ্নিমান্দ্য, আন্ত্রিক রোগ, অর্শ, বাত-ব্যথা, মাথার ব্যথা—এসবের নিরাময়। তা ছাড়া পুরোনো ক্ষত ও কীট দংশনেও বিষ-ব্যথানাশক। সাঁওতালেরা মশার যন্ত্রণা, কীটপতঙ্গের দংশনের ক্ষেত্রে মহুয়া বীজের তেল ব্যবহার করে থাকে। এছাড়া কৃমির চিকিৎসায় মহুয়া বীজের তেল ব্যবহার করা হয়।
ফ্রাঙ্ক জাতি

ফ্রাঙ্ক জাতি ছিল কতগুলি জার্মান গোত্রের সমষ্টি। এরা ৩য় শতকের মধ্যভাগে রাইন নদীর মধ্য ও নিম্ন অববাহিকায় বসবাস করত। ২৫৩ সালের দিকে ফ্রাংকেরা রোমান প্রদেশগুলিতে প্রবেশ করা শুরু করে এবং এরপর দুইটি প্রধান দলে ভাগ হয়ে যায়- সালীয় ফ্রাঙ্ক ও রিপুয়ারীয় ফ্রাঙ্ক। সালীয় ফ্রাঙ্কেরা রাইনের নিম্ন অববাহিকার অঞ্চল এবং রিপুয়ারীয় ফ্রাঙ্কেরা নদীটির মধ্য অববাহিকা অঞ্চলে বাস করত। ৩৫৮ সালে রোমান সম্রাট ইউলিয়ান সালীয় ফ্রাঙ্কদের পরাজিত করলে তারা রোমের সাথে মিত্রতা স্থাপন করে। ৫ম শতকের শুরুতে রোমানরা রাইন অববাহিকা থেকে সরে গেলে সালীয় ফ্রাংকেরা লোয়ার নদীর উত্তরের বেশির ভাগ অঞ্চলে নিজেদের আধিপত্য বিস্তার করে।
সালীয় ফ্রাঙ্ক রাজা ১ম ক্লোভিসের অধীনে মেরোভিংগীয় রাজবংশের পত্তন ঘটে। এরপর থেকে ফ্রাঙ্করাজ্যের ক্ষমতা ও বিস্তার ক্রমে বৃদ্ধি পেতে থাকে। ৪৮৬ সালে রাজা ক্লোভিস গল রাজ্যে রোমের নিযুক্ত শেষ প্রশাসক সিয়াগ্রিউসের পতন ঘটান। এরপর তিনি আলামান্নি, বুর্গুন্ডীয়, আকিতানিয়া ভিসিগথ এবং রিপুয়ারীয় ফ্রাংকদের দমন করেন। শেষ পর্যন্ত তার রাজ্যের সীমানা দক্ষিণে পিরেনেস পর্বতমালা থেকে শুরু হয়ে উত্তরে ফ্রিসলান্ড পর্যন্ত এবং পশ্চিমে আটলান্টিক মহাসাগর থেকে পূর্বে মাইন নদী পর্যন্ত বিস্তার লাভ করে। ৪৯৬ সালে ক্লোভিস খ্রিস্টধর্মে ধর্মান্তরিত হন এবং এর ফলে ফ্রাংকীয় রাজতন্ত্র ও রোমের পোপের মধ্যে ঘনিষ্ঠ সম্পর্কের সূচনা হয়।
ক্লোভিসের মৃত্যুর পর রাজ্যটি তার চার ছেলের মধ্যে ভাগ করে দেওয়া হয়। এর পরের শতাব্দীতে রাজ্যটি বেশ কয়েকবার ভাঙ্গা হয় ও পুনরায় একত্রিত করা হয়। শেষ পর্যন্ত ৬১৩ খ্রিষ্টাব্দে ২য় ক্লোতের দেশটি পুনর্গঠিত করে। কিন্তু ক্লোতের-এর মৃত্যুর পর রাজাদের ক্ষমতা খর্ব হয় এবং রাজপ্রাসাদের মেয়র ও অন্যান্য ঊর্ধ্বতন কর্মকর্তারা প্রকৃত ক্ষমতার অধিকারী হন। তবে রাজ্যের পূর্বাংশে অস্ট্রেশিয়াতে ক্যারোলিঙ্গীয় নামের একটি শক্তিশালী রাজপরিবারের উত্থান ঘটে। তারা প্রায় ১০০ বছর ধরে ফ্রাঙ্করাজ্য শাসন করেন। ৬৮৭ সালে হের্স্টালের পেপিন, যিনি পূর্বাঞ্চলীয় অস্ট্রেশিয়ার রাজকীয় মেয়র ছিলেন, পশ্চিমের নয়স্ত্রিয়া ও বুর্গুন্ডির শক্তিগুলিকে পরাজিত করেন এবং একত্রিত ফ্রাঙ্কীয় রাজ্যের প্রধানরূপে আবির্ভূত হন। তার ছেলে শার্ল মার্তেল পূর্বদিকে রাজ্যের বিস্তার সাধন করেন এবং ৭৩২ সালে তুর ও পোয়াতিয়ে শহরের মধ্যবর্তী এক স্থানে মুরদের প্রতিহত করেন। ফ্রাঙ্কীয় রাজ্যের সর্বোচ্চ উন্নতি ঘটে শার্ল মার্তেলের পৌত্র শার্লমাইনের আমলে। শার্লমাইন ছিলেন তার সময়ে ইউরোপের সবচেয়ে শক্তিশালী রাজা। ৮০০ খ্রিষ্টাব্দের ২৫শে ডিসেম্বর পোপ লেও তাকে কারোলুস আউগুস্তুস, রোমানদের সম্রাট, উপাধি দেন। শার্লমাইনের এই উপাধি পরে পবিত্র রোমান সাম্রাজ্যের সম্রাটেরা ১৯শ শতক পর্যন্ত ধারণ করেন। শার্লমাইনের অধীনস্থ ফ্রাঙ্কীয় রাজ্যটি পরে ফ্রান্স রাজ্যে পরিণত হয়।
বলরামপুর কলেজ

বলরামপুর কলেজ পশ্চিমবঙ্গের পুরুলিয়া জেলার বলরামপুরে অবস্থিত একটি কলেজ। ১৯৮৫ সালে প্রতিষ্ঠিত ও এটি সিধো কানো বিরসা বিশ্ববিদ্যালয়ের অধিভুক্ত। এটি কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত। এই কলেজটি স্থাপনা হয় মণীন্দ্র গোপ প্রমুখ স্থানীয় বিদ্যোৎসাহী মানুষদের উৎসাহে। বর্তমানে পুরুলিয়া-জামশেদপুর সড়কের ধারে সুন্দর সুবৃহৎ নিজস্ব ভবনে কলেজটি সংস্থাপিত। বিএ, বিএসসি ও বিকম পাঠ্যক্রমের আটটি বিষয়ে অনার্স-সহ মোট বারোটি বিষয় এখানে পড়ানো হয়। কলেজে একটি আদিবাসী ছাত্রাবাসও নির্মিত হয়েছে।
আফিম

আফিম বা পপি (বৈজ্ঞানিক নাম: "Papaver somniferum") থেকে আফিম এটি তৈরি হয়। পরিবার Papaveraceae.
আফিমে রয়েছে ১.৫ ভাগ মরফিন, ০.৫ ভাগ নারকোটিন, ০.১ ভাগ কোডেইন, ০.১ ভাগ পেপাভারেন, ০.৫ ভাগ থিবেইন। আফিমের ত্রিশটি প্রজাতি থেকে পেপাভিরুবিন্স জাতীয় একশ'র বেশি এলকালয়েডস পাওয়া গেছে।
আফিম বর্ষজীবী খাড়া বীরুৎ। ফুল সাদা, গোলাপী, লাল, বেগুনি অথবা বিবিধ বর্ণের। ফুল ৩ থেকে ৪ সেমি হয়। ফল ক্যাপসিউল, গোলকাকার, উপগোলকাকার। আফিমের বীজ ৩ মিলি। দো-আঁশ মাটি পপি চাষের উপযোগী।
সব পপি ফুল থেকে মাদক দ্রব্য তৈরি হয় না, পপি ফুলের আবার অনেক নিরীহ প্রজাতি রয়েছে যা বাগানে শোভা পায়। নিরীহ দর্শন এই গাছটি একটি মাদক দ্রব্যের গাছ। ফল যখন পরিপক্ব হয় তখন ব্লেড দিয়ে ফলে গায়ে গভীর করে আঁচড় দেওয়া হয়। ফলে ৫ থেকে ৬ ঘণ্টা পর এর ফল থেকে কষ বের হয় এবং চাষীরা তা সংগ্রহ করে এটাই হলো আফিমের কাঁচামাল। এর পর বিভিন্ন রাসায়নিক প্রক্রিয়ায় অন্যান্য উপজাত জৈব রাসায়নিক দ্রব্য বানানো হয়। এটি থেকে হিরোইন ছাড়াও মরফিন পাওয়া যায়, যা ঔষধ হিসেবে ব্যবহৃত হয়।
ফলের বীজগুলি তরকারি হিসেবে ব্যবহৃত হয়। বিজের নাম পোস্তদানা। ফলের খোসার নাম পোস্তঢেড়ী। গাছটির বোটানিক্যাল নাম "Papaver Somniferum" Linn.
মানভূম মহাবিদ্যালয়

মানভূম মহাবিদ্যালয় পশ্চিমবঙ্গের পুরুলিয়া জেলার একটি কলেজ। জেলার দক্ষিণাঞ্চলের মানবাজারে মানবাজার-বরাবাজার সড়ক ( গঙ্গানারায়ন সিং রোড)-এর ধারে ও সিধু কানহো বিরসা বিশ্ববিদ্যালয়ের অন্তর্ভুক্ত এই মহাবিদ্যালয় প্রতিষ্ঠিত।
সমাজসেবী নকুল মাহাতো ও স্থানীয় মানুষদের উৎসাহে ও দানে ১৯৮৬ সালে এই কলেজ গড়ে উঠে। জেলার প্রত্যন্ত দক্ষিণাঞ্চলের ছাত্রছাত্রী বিশেষত স্থানীয় আদিবাসী সমাজের নবীন প্রজন্মের উচ্চশিক্ষায় এই কলেজের বিশেষ ভূমিকা রয়েছে।
বর্তমানে এখানে সাঁওতালি ভাষা শিক্ষারও বন্দ্যোবস্ত করা হয়েছে। কলেজে বিএ, বিএসসি পাঠ্যক্রমের মোট চারটি বিষয়ে অনার্স-সহ মোট এগারোটি বিষয়ে ও অ্যাকাউন্টেন্সিতে অনার্স-সহ বিকম পড়ানো হয়। স্থানীয় সাংসদ ও বিধায়কদের এলাকা উন্নয়ন তহবিলের অর্থে এই কলেজের পরিকাঠামোটি গড়ে ওঠে ও একটি ছাত্রাবাস নির্মিত হয়।
ছোট এলাচ

এলাচ বা এলাচি (Elettaria cardamomum) - এর অন্যান্য নাম হচ্ছে এলাচি, Cardamom, Malabar cardamom, Ceylon cardamom। এটি মসলা হিসাবে ব্যবহৃত হয়। এটি একটি সুগন্ধি গাছ।
এলাচকে বলা হয় মসলার রানী। এলাচ সুগন্ধিযুক্ত একটি মসলা। খাবারে অতিরিক্ত স্বাদ বাড়ানোর জন্য ব্যবহার করা হয় এলাচ। রান্নার স্বাদ বাড়ানো ছাড়া ও এর রয়েছে বিভিন্ন ধরনের উপকারিতা। নিচে এলাচের উপকারিতা তুলে ধরা হলো :
১. আপনি কি মুখের দুর্গন্ধ, মাঢ়ি দিয়ে রক্তপাত অথবা দাঁত ক্ষয় হওয়ার মতো মারাত্মক সমস্যায় ভুগছেন? তাহলে কালো এলাচ মুখে নিয়ে চাবাতে পারেন। কেননা এলাচের তেল মুখের সমস্যা দূর করতে কার্যকর একটি ওষুধ।
২. এলাচ ক্যান্সার প্রতিরোধে কাজ করে। এ জন্য ক্যান্সার প্রতিরোধে নিয়মিত এলাচ খাওয়া উচিত।
৩. শ্বাসপ্রশ্বাসজনিত সমস্যা হুপিংকাশি, ফুসফুস সংক্রমণ ও অ্যাজমার মতো সমস্যায় ভুগে থাকেন তাদের জন্য এলাচ খুবই উপকারী।
৪. মাথাব্যথা থেকে তাৎক্ষণিক মুক্তি পেতে এলাচ তেলের ব্যবহার করলে সুফল পাওয়া যায়।
৫. এটি অনুভূতি নাশক ও অস্থিরতাকে প্রশমিত করে।
৬. কালো এলাচ হার্ট সুস্থ রাখে, রক্তচাপ ও ক্যান্সার নিয়ন্ত্রণে রাখে এবং রক্তসঞ্চালন বাড়ায়।
৭. কালো এলাচ হৃদরোগ প্রতিরোধ করে, হৃৎস্পন্দন নিয়ন্ত্রণ করে ফলে রক্তচাপ নিয়ন্ত্রণে থাকে এ ছাড়া এলাচ রক্তসঞ্চালনে সহায়ক।
৮. এতে থাকে ভিটামিন সি, যা রক্তসঞ্চালন ও ত্বক সমস্যা দূর করে।
৯. রূপচর্চায় এর জুড়ি নেই, রূপচর্চা ও চেহারার কালো দাগ দূর করতে এলাচের জুড়ি নেই।
গোলাপজাম

গোলাপজাম (Syzygium jambos) একটি ফলের গাছ। ফল হিসাবে গোলাপজাম বাংলার একটি পরিচিত ফল। খেতে অতি সুস্বাদু।
বাংলাদেশ, ভারত, ফিলিপাইন, চীন, ভিয়েতনাম প্রভৃতি দেশে দেখা যায়।
ভিটামিন সি সমৃদ্ধ এই ফলটি পৃথিবীর বিভিন্ন দেশে কাঁচা বা রান্না করে খাওয়া হয়।দক্ষিণ-পূর্ব এশিয়ার অনেক দেশে চিনি সহযোগে এই ফলটি পরিবেশিন করা হয়। এই গাছের কিছু অংশ ওষুধ হিসেবে ব্যবহৃত হয়।
ক্যামেলিয়া

ক্যামেলিয়া (বৈজ্ঞানিক নাম: "Camellia japonica") - এই ফুলের গাছ ২০ ফুট পর্যন্ত দীর্ঘ হতে পারে। বর্তমানে এই ফুলের ২০০০- ৩০০০ হাইব্রীড ভ্যারাইটি বিদ্যমান । অন্যান্য স্থানীয় নামের মধ্যে camellia, Japanese Camellia উল্লেখযোগ্য। এটি Theaceae পরিবার ভুক্ত একটি উদ্ভিদ। আগের দিনে ক্যামেলিয়া ফুলকে দীর্ঘায়ু ও বিশ্বস্ততার প্রতীক মনে করা হতো।
ক্যামেলিয়া ফুল, দুধ ও চালের গুঁড়ো একসঙ্গে মিশিয়ে ত্বকে লাগানো হয়। এতে গভীরভাবে ত্বক পরিষ্কার হয় এবং লাবণ্য ফিরে পায়।
সাধারণত শীতকালে ক্যামেলিয়া ফুলের চাষ করা হয়।
বকফুল

এই ফুলের বাংলা নাম- বক বা বকফুল (বৈজ্ঞানিক নাম: "Sesbania grandiflora")। ইংরেজি নাম vegetable hummingbird।অন্যান্য নামের মধ্যে অগস্তি , মণিপুষ্প , গাছমুগা , Drigapalaka উল্লেখযোগ্য। এটি Fabaceae পরিবারের অন্তর্গত একটি উদ্ভিদ।
বক ফুল শিম ও মটর গোত্রীয় গাছ। কিন্তু গাছ দেখতে মোটেই শিম বা মটরের মত নয়। ফুলের গড়নের কিছুটা মিল থাকলেও পাতা ও গাছের সাথে কোন মিল নেই। তবে ধৈঞ্চা গাছের সাথে কিছুটা মিল আছে। বক ফুল গাছ ধৈঞ্চা গাছের চেয়ে বড় ও মজবুত। 
ফুলের রং বকের মত সাদা বলেই হয়তো এর নামকরণ করা হয়েছে বকফুল। এদেশে তিন রংয়ের বকফুল দেখা যায়- সাদা, লাল, গোলাপী। লাল রংয়ের বকফুলের জাত এসেছে থাইল্যান্ড থেকে। এজন্য একে থাই বকফুল বলা হয়।
অন্যান্য প্রজাতির মধ্যে আছে - Sesban coccinea, Agati grandiflora, Coronilla grandiflora। বকফুলের আদি আবাস মালয়েশিয়া। ক্ষুদ্র আকৃতির পত্রমোচী গাছ। কাণ্ড সরল, উন্নত, ম্লান-বাদামি ও মসৃণ। যৌগিক পত্রটি পালকের মতো এবং আকর্ষণীয়, পত্রিকা আয়তাকৃতি ও গাঢ়-সবুজ। কোমল কলিগুলো বাঁকানো। প্রায় সারা বছরই ফুল ফোটে। ফল লম্বা, প্রায় গোল,বীজ থেকে সহজেই চারা হয়। বৃদ্ধি দ্রুত, এক বছরেই গাছ ফুল ও ফলবতী হয়।
অঞ্চল ভেদে এ গাছের অনেক নাম আছে। তন্মধ্যে উল্লেখযোগ্য- বক, বকে, বগ, বকফুল, বগফুল, অগন্তা, অগাতি ইত্যাদি। তবে এ গাছটি বকফুল নামেই বেশি পরিচিত। দক্ষিণ-পূর্ব এশিয়ার বিভিন্ন দেশে বকফুল গাছ জন্মে, বিশেষ করে বাংলাদেশে।
এক যুগ আগেও গৃহস্থের বাড়ির আঙিনায় দেখা মিলত বকফুল গাছের। ভোজনরসিক বাঙালির প্রতিটি ঘরে বিভিন্ন খাদ্য উপকরণের মাঝে খাবারে বিশেষ মাত্রা যোগ করত বকফুলের বড়া বা ভাজা বকফুল। এই ফুল খাবারের উপকরণ ছাড়া কোলাচার বা পূজায় ব্যবহারের নজির নেই। ঘর সাজাতে কিংবা নারীদের খোঁপায় ফুলের ব্যবহার দেখা গেলেও বকফুল সেখানে অনুপস্থিত। এ ফুলের কদর খাবারের উপকরণ বড়াতেই।
প্রায় প্রতিবাড়িতেই বক ফুলের বড়া একটি প্রচলিত খাবার। চালের গুড়ার লেইকে জলে মিশিয়ে পাতলা করে এতে হলুদ ও লবণ মিশিয়ে বকফুল চুবিয়ে বড়া করে তৈরি করা হয়। আকৃতিতে বকফুল গাছ বড় হয়। শীতে ফুল দেয়। অতিবৃষ্টিতে এই গাছ মারে যায়।
বকফুলের বড়া বাংলার মানুষের কাছে একটি পছন্দের খাবার। এর ঔষুধি গুণ আছে প্রচুর । জ্বর, ফোলা ও ব্যাথাবেদনা সারাতে, বাতের ব্যথায় শিকড় চূর্ণ জলের সাথে গুলে ব্যাথা জায়গায় ঘষলে আরাম পাওয়া যায়। চুলকানি-পাঁচড়া সারাতে কম্বোডিয়ায় বাকল চূর্ণ লাগানো হয়। কৃমি ও জ্বর সারাতে পাতার রস খাওয়ানো হয়। গ্যাস্ট্রিক আলসার ও বুক জ্বালা নিরাময়, রাতকানা রোগের ঔষুধ হিসাবে গাছের পাতার রস ব্যবহার করা হয়, করেকোষ্ঠকাঠিন্য দূর করতে, চোখের স্নায়ু জোরদার করেবার্ধক্য ও হাড় দুর্বলতা প্রতিরোধ করতে বকফুল পাতার রস উপকারী।
উলট চন্ডাল

উলোট চণ্ডাল বা গ্লোরিওসা সুপাবা (বৈজ্ঞানিক নাম: "Gloriosa superba") হল কলচিকেসিয়ে পরিবারের সপুষ্পক উদ্ভিদের একটি প্রজাতি। ইংরেজি ভাষায় এর প্রচলিত নামসমূহ হলঃ ফ্রেইম লিলি (শিখা লিলি), ক্লাইমবিং লিলি (পর্বতারোহণ লিলি), ক্রিপিং লিলি (প্রলম্বন লিলি), গ্লোরি লিলি (মহিমা লিলি), গ্লোরিওসা লিলি (গৌরবময় লিলি), টাইগার ক্লাও (টাইগার নখর) এবং ফায়ার লিলি (অগ্নি লিলি)। বিশ্বকবি রবীন্দ্রনাথ ঠাকুর অগ্নিশিখা নামটির প্রবর্তক। এটি এক ধরনের লতানো উদ্ভিদ, যা পাতার ডগাস্থিত আকর্ষির সাহায্যে বেয়ে ওঠে।
ফুলের পাপড়ির গোড়ার দিক হলুদ আর আগার দিক গাঢ় লাল রঙের হয়। এই ফুলের গাছ ৬ থেকে ৮ ফুট পর্যন্ত লম্বা হইতে পারে। ছায়াঘেরা অথবা যেখানে সব সময় সূর্যালোক থাকে দুই জায়গায় হয়। লাল এবং উজ্জ্বল হলুদ এই দুই রং এ দেখা যায়। এই গাছের সমন্ত অংশ বিষাক্ত।
আফ্রিকা, বাংলাদেশ, ভারত, শ্রীলঙ্কা, মায়ানমার, ভিয়েতনাম, মালয় পেনিনসুলা ইত্যাদি দেশে জন্মে।
এর মূল পেটের পীড়া সারাতে উপকারী। অর্শ্বরোগের রক্তস্রাব কমাতে ও তৃষ্ণা নিবারণ করে।
চন্দ্রমল্লিকা

চন্দ্রমল্লিকা (; কখন কখন mums অথবা chrysanths ও বলা হয়, বৈজ্ঞানিক নাম: "Chrysanthemum indicum L.") একটি অতি পরিচিত ফুল। এই ফুলের অনেকগুলো প্রজাতি রয়েছে। বেশিরভাগ প্রজাতির উৎপত্তি পূর্ব এশিয়া থেকে এবং এই ফুলের বৈচিত্র্যের কেন্দ্রস্থল হল চিনে। এটি বাণিজ্যিকভাবে চাষাবাদ হয়। বিভিন্ন রংয়ের এই ফুলগুলোর আন্তর্জাতিক বাণিজ্যমূল্য রয়েছে প্রথম সারিতে। অক্টোবরে কুঁড়ি আসে এবং নভেম্বরে ফুল ফোটে৷ গাছে ফুল তাজা থাকে ২০ থেকে ২৫ দিন৷ ফুলদানি সাজানোর জন্য লম্বা ডাঁটাসহ এবং মালা গাঁখার জন্য ডাঁটা ছাড়া ফুল তোলা হয়। অন্যান্য স্থানীয় নামের মধ্যে - চন্দ্রমুখী, chrysanthemum, Gul dawoodi উল্লেখযোগ্য।
চন্দ্রমল্লিকার ইংরেজি প্রতিশব্দ "ক্রিস্যানথিমাম"। শব্দটি গ্রীক থেকে এসেছে। "ক্রিসস" অর্থ 'সোনা' এবং "এনথিমাম" অর্থ 'ফুল'।
এ গাছ ৫০ থেকে ১৫০ সেন্টিমিটার পর্যন্ত উঁচু হয়ে থাকে। বৃহদাকৃতির ফুলগুলো সচরাচর সাদা, হলুদ অথবা পটল বর্ণের হয়। ফুলটির অপর একটি নাম হল 'সেবতি' ।
বাংলাদেশ তিনটি প্রজাতি বিশেষভাবে পরিচিত যথা- তিন রঙা চন্দ্রমল্লিকা, তোরা চন্দ্রমল্লিকা, মালীর চন্দ্রমল্লিকা। 
চন্দ্রমল্লিকার বিভিন্ন জাত রয়েছে। বাণিজ্যিকভিত্তিতে যেগুলোর চাষ হয়, সেগুলোকে প্রধানত দুই শ্রেণীতে ভাগ করা হয় – ছোট ও বড়৷
পুরুলিয়া হোমিওপ্যাথিক মেডিক্যাল কলেজ ও হাসপাতাল

পুরুলিয়া হোমিওপ্যাথি মেডিক্যাল কলেজ ও হাসপাতাল পশ্চিমবঙ্গের পুরুলিয়া জেলার একটি প্রাইভেট হোমিওপ্যাথিক মেডিকেল কলেজ ও হাসপাতাল যা কাউন্সিল অব হোমিওপ্যাথি বা সিসিএইচ অনুমোদিত এই কলেজটি ১৯৯৮ সাল থেকে বর্ধমান বিশ্ববিদ্যালয়ের অধীনে বিএইচএমসি কোর্স পড়ানোর অনুমোদন পায়,যা পরে West Bengal University of Health Science এর অনুমোদন পায়।
প্রথম দিকে কাউন্সিল অব হোমিওপ্যাথি, ওয়েস্ট বেঙ্গল-এর অধীনে ১৯৮১ সাল থেকে ডিএমএস ও পরে ডিওএইচএমএস পড়ানোর অনুমোদন ছিল এই কলেজ পরে বি এইচ এম এস পড়ানোর অনুমোদন পায় কারণ আগের কোর্স গুলো বন্ধ হয়ে যায় ও পরে সারা ভারতের সমস্ত কলেজের মতো সাড়ে পাঁচ বছরের BHMS কোর্স চালু হয়। কলেজ প্রতিষ্ঠায় বিশিষ্ট হোমিওপ্যাথি চিকিৎসক স্বামী মায়েশানন্দ (সমর মহারাজ), ডক্টর গৌরীনাথ মুখোপাধ্যায়, ডক্টর ভৈরব মাহাতো ও ডক্টর পূর্ণচন্দ্র মাহাতোর ভূমিকা ছিল উল্লেখযোগ্য। কলেজের বর্তমান আসন সংখ্যা ৫০।
পুরুলিয়া পলিটেকনিক

পুরুলিয়া পলিটেকনিক পশ্চিমবঙ্গের পুরুলিয়া জেলার একটি সরকারি প্রকৌশল কলেজ। ১৯৫৭ সালে একটি স্পনসর্ড কলেজ হিসাবে এর প্রতিষ্ঠা; ১৯৭৬ সালে এই কলেজ পায় সরকারি কলেজের তকমা। প্রথম দিকে শুধুমাত্র সিভিল ইঞ্জিনিয়ারিং-ই পড়ানো হত এখানে। ১৯৬০ সালে পুরুলিয়ার বিবেকানন্দনগরে নিজস্ব এক বিশালাকার ভবনে এই কলেজ স্থানান্তরিত হয় এবং ইলেকট্রনিক্স ও মেকানিক্যাল বিভাগ চালু হয়।
বর্তমানে এই কলেজে ইলেকট্রনিক্স অ্যান্ড টেলিকমিউনিকেশনও পড়ানো হয়। বিভিন্ন কোর্সে আসনের সংখ্যা হল – সিভিল ইঞ্জিনিয়ারিং-এ ৬০, ইলেকট্রনিক্স ও মেকানিক্যাল-এ ৩০ ও ইলেকট্রনিক্স অ্যান্ড টেলিকমিউনিকেশন-এ ৬০টি। বিভিন্ন বিভাগে ইন্সট্রাকটর সহ মোট ২২ জন পূর্ণ সময়ের শিক্ষক ও লাইব্রেরিয়ান সহ ৩৪ জন শিক্ষাকর্মী এখানে কাজ করেন। আজ এটি পশ্চিমবঙ্গের একটি প্রথম সারির পলিটেকনিক।
নিশিন্দা

নিশিন্দা (বৈজ্ঞানিক নাম:"Vitex negundo") এর ইংরেজি নাম Chinese chaste tree, বা five-leaved chaste tree, horseshoe vitex, nisinda এক প্রকার ছোট পর্ণমোচী (প্রতি বছর পাতা ঝরে যায়) উদ্ভিদ। এটি গুল্ম এবং বৃক্ষের সংকর বলা যায়। পাঁচ ফুট পর্যন্ত উচ্চতা বিশিষ্ট হতে পারে। ফুল হয় নীলচে বেগুনী। সারা দেশেই জন্মায়। এই গাছের পাতা, শিকড়, ফুল এবং ফল সব কিছু কাজে লাগে। গরম পানিতে পাতার তার নির্যাস ক্রনিক ব্যথা, বাত, মাথাব্যাথা উপশম হয়। এটা হাপানি , ঠান্ডা জনিত রোগেও বিশেষ কার্যকরী। গাছের ডাল পালা পোকামাকড় রোধী। অন্যান্য স্থানীয় নামের মধ্যে Samalu, Chaste Tree,Nochi, Nirgundi,Samalu উল্লেখযোগ্য টি Verbenaceae পরিবারের একটি উদ্ভিদ।
আলকুশি

আলকুশি বা বিলাই খামচি (বৈজ্ঞানিক নাম: "Mucuna pruriens"), () হচ্ছে Fabaceae পরিবারের একটি উদ্ভিদ।
আলকুশি একটি গুল্ম জাতীয় গাছ। এটি শিম পরিবারের একটি উদ্ভিদ। ফল অনেকটা শিমের মতো, ৪ থেকে ৬ টা বীজ থাকে। শুকনো ১০০টি বীজের ওজন হচ্ছে ৫৫–৮৫ গ্রাম। এবং বীজগুলো ক্ষুদ্র ক্ষুদ্র লোম দ্বারা আবৃত থাকে যা সহজেই পৃথক হয়ে যায়। এগুলি ত্বকের সংস্পর্শে এলে প্রচণ্ড চুলকানি সৃষ্টি করে। এটিকে অনেকে বিলাই-চিমটি বা বিড়ালের-চিমটি নামেও চিনে থাকে। বানরের সঙ্গে এদের সম্পর্ক হল, যখন আলকুশি ফল পুষ্ট হতে থাকে তখন চুল্কানির ভয়ে বানরের দল ঐ এলাকা ছেড়ে চলে যায়, কারণ এর হুল বাতাসেও ছড়িয়ে পড়ে। বানরেরা ফিরে আসে যখন মাটিতে ফল পড়ে যায়। সেগুলো তারা খায় বিশেষ দৈহিক কারণে। কিছু আলকুশি আছে যার রোম নেই বললেই চলে সেটা কাকাণ্ডোল, "Mucuna pruriens" var. "utilis" নামি পরিচিত।
বোটানিক্যাল নামের "Pruriens" শব্দটি এসেছে ল্যাটিন ভাষা থেকে, যার অর্থ চুলকানির অণুভূতি। ফলের খোসা ও পাতায় আছে সেরোটোনিন, যার কারণে চুলকানির উদ্রেক হয়। মধ্য আমেরিকায় আলকুশির বীচি আগুনে ভেজে চূর্ণ করা হয় কফির বিকল্প হিসেবে। এ কারণে ব্রাজিলসহ অন্যান্য দেশে এর প্রচলিত নাম হচ্ছে নেস ক্যাফে। গুয়েতেমালায় কেচি সম্প্রদায়ের মানুষ এখনও খাদ্যশস্য হিসেবে এটি আবাদ করে। সবজি হিসেবে রান্না হয়।
বকুল

বকুল (বৈজ্ঞানিক নাম: Mimusops elengi) হচ্ছে "মিনাসপ্স্‌ (Minasops)" প্রজাতির একটি ফুল। এশিয়া ও প্রশান্ত মহাসাগর তীরবর্তী এলাকার ভারত, বাংলাদেশ, শ্রীলঙ্কা, বার্মা, ইন্দো-চীন, থাইল্যান্ড, আন্দামান দ্বীপপুঞ্জ এলাকা জুড়ে এই গাছ দেখতে পাওয়া যায়। তবে, মালয়েশিয়া, সলোমন দ্বীপপুঞ্জ, নিউ ক্যালিডোনিয়া (ফ্রান্স), ভানুয়াতু, এবং উত্তর অস্ট্রেলিয়াতে এই গাছ চাষ করা হয়। 
বাংলায় বকুল ফুলের জন্যে পরিচিত এই গাছ। বকুলের অন্যান্য ব্যবহার বাংলায় তেমন নেই। এটি একটি অতি পরিচিত ফুল। বাংলাদেশের প্রায় সব জায়গায় এর গাছ পাওয়া যায়। বাগানে ছায়া পাওয়ার জন্য সাধারনত বকুল গাছ লাগানো হয়ে থাকে।
এটি মাঝারি আকারের গাছ এবং এর পাতাগুলি হয় ঢেউ খেলানো। ফুলগুলো খুব ছোট হয়। বড় জোড় ১ সে. মি.। ফুলগুলো দেখতে ছোট ছোট তারার মতো। বকুল ফুলের সুবাসে থাকে মিষ্টি গন্ধ। ফুল শুকিয়ে গেলেও এর সুবাস অনেক দিন পর্যন্ত থাকে।
বকুল ফুল, ফল, পাকা ফল, পাতা, গাছের ছাল, কাণ্ড, কাঠ সব কিছুই কাজে লাগে। বিভিন্ন দেশে বিভিন্ন ভাবে এর ব্যবহার রয়েছে।
বৈজ্ঞানিক নাম: Mimusops elengi
পরিবারের নাম: Sapotaceae
প্রচলিত নাম : Bullet-wood Tree, Indian Medaller
এলাকা ভিত্তিক নাম: 
বকুল একটি চিরহরিৎ বৃক্ষ। এটি ১৬ মিটার পর্যন্ত লম্বা হয়। মাঝারি আকারের এই গাছ দক্ষিণ এশিয়া, দক্ষিণ-পূর্ব এশিয়া ও উত্তর অস্ট্রেলিয়ার গ্রীষ্মমণ্ডলীয় বনাঞ্চলে জন্মে।
এই বৃক্ষের পাতা গুলো মসৃন, গাড় সবুজ ও ঢেউ খেলানো, আকারে ৫ থেকে ১৪ সেন্টিমিটার লম্বা এবং ২।৫ থেকে ৬ সেন্টিমিটার চওড়া হয়।
বকুল ফুল আকারে খুব ছোট ছোট হয়। আকারে বড় জোড় ১ সে. মি.। দেখতে ছোট ছোট তারার মতো ফুল গুলো যখন ফোটে তখন গাছের চেহারা হয় অন্যরকম। এবং মাটিতে যখন ঝড়ে পরে তার দৃশ্য নয়নাভিরাম। বকুল ছোট তারার মত হলুদাভ সাদা বা ক্রীম রঙের হয়। এই ফুল রাত্রে ফোটে এবং সারাদিন ধরে টুপটাপ ঝরতে থাকে। ভারি সুগন্ধী এই বকুল। শুকনো বকুল ফুলের সুগন্ধটা অনেকদিন থাকে তাই এই ফুলের মালা অনেকদিন ঘরে রেখে দেয়া যায়। 
ফুলে থাকে উদ্বায়ী তেল।
বকুল গাছের ছাল মোটা, আর রঙ গাঢ় কালচে বাদামী কিংম্বা কালচে ছাই রঙের হয়ে থাকে।
বকুল ফল বকুল গাছে ছোট ছোট কুলের মত ডিম্বাকৃতির ফল হয়। ফল গুলো কাঁচা অবস্থায় সবুজ,পাঁকলে লাল বর্ণ ধারণ করে। পাখিরা বকুল ফল খেয়ে থাকে। অনেক সময় বাচ্চাদের ও বকুল ফল খেতে দেখা যায়। ফলের স্বাদ কষ যুক্ত হালকা মিষ্টি। গাছে এই ফল আসে বর্ষাকালে ।
বীজ - বকুল ফলে একটি করে ডিম্বাকৃতির, বাদামী বীজ থাকে। তবে কখনও কখনও দুটি বীজও থাকতে দেখা যায় । এই বীজ থেকে অনুদ্বায়ী তেল পাওয়া যায়। 
ভারি সুন্দর গাছ এই বকুল, ঘন সবুজ পাতায় ঠাসা, মাথাটা গোলগাল কিংম্বা লম্বাটে। বয়স্ক গাছ ৩০- ৪০ মিটার উঁচু হয়ে থাকে। কখনই পাতা ঝরিয়ে উদোম হয় না বলে আদর্শ ছায়াতরুও। শিক্ষাঙ্গন, মন্দির, রাস্তাপার্শ্ব, উদ্যান, বাড়ীতে বকুল গাছ লাগানো হয়।
বকুল ফুল, ফল, পাতা, কাণ্ড দিয়ে বিভিন্ন অসুখ নিরাময়ের নানারকম আয়ুর্বেদিক ব্যবহার রয়েছে।
বাংলার কবিতা ও গানে বকুল ফুল বারবার এসেছে:
”তুমি যে গিয়েছ বকুল বিছানো পথে” – অজয় ভট্টাচার্য
"তুমি কার লাগিয়া গাঁথোগো সখী বকুল ফুলের মালা" - মনির খান
”ঝরকে ঝরকে ঝরিছে বকুল
আঁচল আকাশে হতেছে আকুল” – রবীন্দ্রনাথ
"বকুল ফুল, বকুল ফুল
সোনা দিয়া হাত কেন বান্ধাইলি!" - জলের গান
আগর উদ্ভিদ

আগর উদ্ভিদ, (বৈজ্ঞানিক নাম: "Aquilaria malaccensis") এক প্রকারের সুগন্ধি প্রদায়ক উদ্ভিদ। এটি Thymelaeaceae পরিবারের অন্তর্গত। অন্যান্য স্থানীয় নামের মধ্যে Aloe wood, Eagle wood, Aguruh, Krsnaguruh উল্লেখযোগ্য। এটি দক্ষিণ পূর্ব-এশীয় প্রজাতি। পৃথিবীতে আগর আতর পণ্যের প্রায় ১৬০ মিলিয়ন মার্কিন ডলারের রপ্তানি বাজার রয়েছে। মধ্যপ্রাচ্যের দেশগুলো আগর উড চিপস ও আতরের চাহিদা প্রচুর।
এটি একটি মাঝারি ধরনের চিরসবুজ বৃক্ষ। উচ্চতা সাধারণত ৬০ থেকে ৮০ ফুট হয়ে থাকে। ০.৬-২.৫ মিটার ব্যাসের হয়ে থাকে। পাতা পাতলা ও চর্ম, উজ্জ্বল সবুজ। বাংলাদেশের সিলেট ও চট্টগ্রামে বিক্ষিপ্তভাবে দেখা যায়। এই গাছের ফুল সাদা রংয়ের। তিন বছরের কাছাকাছি সময়ে গাছে ফুল আসে। ফুল খুব ছোট, কাক্ষিক ছত্রাকার মঞ্জরিতে ঘ্নবদ্ধ। ফল ৪-৫ সেমি লম্বা, ডিম্বাকার।
বাংলাদেশে সিলেটের পাহাড়ে জন্মে। ভুটান, ভারত, ইন্দোনেশিয়া, ইরান, লাওস, মালয়েশিয়া, মায়ানমার, ফিলিপাইন, সিঙ্গাপুর ও থাইল্যান্ডে পাওয়া যায়।
আগর গাছ সাধারণত ঘন অর্ধ-চিরসবুজ বনের বৃক্ষ। এই গাছের বংশ বিস্তার হয় বীজ থেকে। গাছে জুন মাসে ফুল এবং আগস্ট মাসে ফল হয়। এই গাছ সিলেট এলাকার বন বিভাগ মাঝে মাঝে চাষ করে থাকে। বাড়ির আঙিনায়, রাস্তার পাশে, পতিত জমি, টিলা-টেঙ্গর এমনকি পরিত্যক্ত জমিতে আগর গাছ লাগানোর পর ফলন পাওয়া যায়।
আগরের সুগন্ধি প্রশান্তিদায়ক এবং শরীরের শক্তি বৃদ্ধিকারী বলে কেউ কেউ মনে করে থাকেন। মালয় ও চাইনিজদের আদি চিকিৎসা পদ্ধতিতে রোগ নিরাময়ের ঔষধ প্রস্তুতির গুরূত্বপূর্ন উপাদান হিসাবে আগর কাঠ ব্যবহার হয়ে আসছে। অ্যারোমাথেরাপিতেও এর ব্যবহার আছে। এছাড়া মূত্রবর্ধক, কামোদ্দীপক, কোষ্ঠ্য পরিষ্কারক হিসাবে এর ব্যবহার পরিলক্ষিত হয়। বিভিন্ন ত্বকের রোগ, ব্রংকাইটিস, হাঁপানী ও বাত রোগে এর ব্যবহার হয়ে থাকে। আগর উড থেকে আহরিত তেল বিশ্বের সবচেয়ে মূল্যবান সুগন্ধি। এই সুগন্ধির বিশেষ বৈশিষ্ট হলো এটি একটি এ্যলকোহলমুক্ত সুগন্ধি। ধর্মীয় আচার অনুষ্ঠান ও সামাজিক-সাংস্কৃতিক আয়োজনে এ সুগন্ধির আকাশ ছোঁয়া চাহিদা বিশ্বজুড়ে। আগর উড থেকে তৈরি কাঠের টুকরা বা আগর তেল বা আগর আতর উভয়ই সুগন্ধি হিসাবে ব্যবহৃত হয়। আগর তেল ছাড়া কাঠ বা পাউডারজাত সামগ্রী থেকে ধূপের ন্যায় প্রজ্জ্বলনের মাধ্যমে আগরের সুবাস নেয়া হয়। আগর উডের নির্যাশ সুগন্ধি সাবান, স্যাম্পুসহ অন্যান্য প্রসাধণ সামগ্রী তৈরিতে ব্যবহার করা হয়।
গাঁজা

গাঁজা (, ) মূলত সপুষ্পক উদ্ভিদের গণ, যেখানে "সাতিভা গাঁজা", "ইন্ডিকা গাঁজা" এবং "রুডের্লাইস গাঁজা", এই তিনটি ভিন্ন প্রজাতি অন্তর্ভুক্ত রয়েছে। এটি মধ্য ও দক্ষিণ এশিয়ার স্থানীয় প্রজাতি। "গাঁজা" দীর্ঘকাল ধরে বীজ ও বীজ তেল, ঔষধি উদ্দেশ্যে এবং একটি বিনোদনমূলক ড্রাগ হিসাবে শণ আঁশের জন্য ব্যবহৃত হয়ে আসছে। আঁশের উৎপাদন বৃদ্ধি নির্বাচন করতে বাণিজ্যিক শণ পণ্যসমূহ "গাঁজা" গাছ থেকে তৈরি করা হয়।
ভিন্ন ভিন্ন নামে বিভিন্ন দেশে এর বিস্তার। গাঁজা গাছের শীর্ষ পাতা, ডাল এবং ফুল যা এই উপমহাদেশে গাঁজা নামে পরিচিত একই জিনিস পশ্চিমা দেশ গুলোতে মারিওয়ানা বা মারিহুয়ানা নামে পরিচিত। গাছের পাতা বা ডালের আঠালো কষ দিয়ে তৈরী এ অঞ্চলের চরস নামের জিনিসটিই পশ্চিমা দেশের হাশিশ। এছাড়াও ভাং, সিদ্ধি, পাট্টি, সব্জি, গ্রাস, মাজুন এবং নানা নামে ডাকা হয়। 
গাঁজা শরীরের বিষ-ব্যথা সারায়। এ কথার বর্ণনা রয়েছে ভারতবর্ষের প্রাচীন ও মধ্যযুগীয় চিকিৎসাশাস্ত্রে। তবে এ কথাও সুবিদিত যে, গাঁজা, ভাং ও মারিওয়ানা গ্রহণ মানুষের স্মরণশক্তি হ্রাস করে এবং দীর্ঘ মেয়াদে মনোবৈকল্য ঘটায়। যুক্তরাষ্ট্রের বিজ্ঞানীরা এখন গাঁজা, ভাং ও মারিওয়ানার ওপর গবেষণা করে জেনেছেন, এ সব মাদকদ্রব্য থেকে পার্শ্বপ্রতিক্রিয়াহীন ব্যথানাশক ওষুধ প্রস্তুত করা সম্ভব, যা মানুষের কোনো ক্ষতি করবে না। গবেষণাটি করেছে ফ্রান্সের বায়োমেডিকেল ইনস্টিটিউট। এর নেতৃত্ব দিয়েছে আইএনএসইআরএম। ফ্রান্সের গবেষকরা জানান, 'তারা ইঁদুরের মস্তিষ্কের যে অংশের কোষের নিউরনে গাঁজা বা মারিওয়ানার মাদক ক্রিয়া করে তা ওষুধ প্রয়োগ করে নিষ্ক্রিয় করেন প্রথম। এর পর ওই ইঁদুরের শরীরে এসব মাদক প্রবেশ করিয়ে দেখা গেছে, তাতে ইঁদুরটি বেহুশ হয় না। বরং ওটির প্রাণচাঞ্চল্য ঠিকই থাকে। এ অভিজ্ঞতা থেকে বিজ্ঞানীরা জানিয়েছেন, ব্যথানাশক হিসেবে গাঁজা বা মারিওয়ানার ভালো গুণ মানুষের বিভিন্ন রোগের ওষুধ এবং অস্ত্রোপচারের জন্য চেতনানাশক হিসেবে ব্যবহার করা যাবে। শিগগিরই গাঁজা ও মারিওয়ানার নির্যাস থেকে পার্শ্বপ্রতিক্রিয়াহীন এ ওষুধ প্রস্তুত হবে। আমেরিকার ক্যালিফোর্নিয়া ও আলাবামা বিশ্ববিদ্যালয়ের বিজ্ঞানীরা এক গবেষণায় দেখেছেন, ভাং ও গুঞ্জিকা সেবনে ফুসফুসের ক্ষতি তামাক পাতায় প্রস্তুত সিগারেট পানের চেয়ে কম।
সুখদর্শন

সুখদর্শন, নাগদামিনী বা সুদর্শন বা নাগদল, বড়ো কানুর বা কোবা রসুন (), () (বৈজ্ঞানিক নাম: "Crinum asiaticum") বাংলার একটি ফুল। এটি অমরিলিডাসি পরিবারের অর্ন্তভুক্ত একটি উদ্ভিদ। চমৎকার দর্শন এই ফুলে হালকা মিষ্টি ঘ্রাণ আছে। এই গাছের ঔষধি গুণও রয়েছে। উষ্ণমন্ডলীয় দেশসমূহে এটি বাগানের শোভাবর্ধক হিসেবে লাগানো হয়। এই গাছের গোড়ায় পেঁয়াজের মত কন্দ বা বাল্ব হয়। এর ফুল বেশ বড়, সাদা, সুগন্ধি এবং সুন্দর। এই গাছের সকল অংশই বিষাক্ত, যদি খাওয়া হয় বা শরীরে প্রবেশ করে। এমনকি এই গাছের রস ত্বকের সংস্পর্শে আসলেও ইরিটেশন হতে পারে।
এই প্রজাতির ফুল সাদা, তবে আকারে ছোট এবং পাপড়ির নিচ হালকা বেগুনি।
সম্পূর্ণ উদ্ভিদটি বিষাক্ত, বিশেষত বাল্ব। এতে বিভিন্ন ধরনের এলকালয়েড রয়েছে যেমন লাইকোরিন এবং টাজেটিন। এটি কেউ খেলে বমি, পেট ব্যথা, ডায়রিয়া, কোষ্ঠকাঠিন্য, অনিয়মিত শ্বাসক্রিয়া, রক্তপ্রবাহ বৃদ্ধি, জ্বর ইত্যাদি সমস্যা দেখা যায়। অধিক মাত্রায় ব্যবহারের ফলে স্নায়ুতন্ত্রের পক্ষাঘাত এমনকি মৃত্যু কারণ হতে পারে।
রঞ্জনা

রঞ্জনা (বৈজ্ঞানিক নাম: ‌‌"Adenanthera pavonina") একটি ভেজষ উদ্ভিদ। এটি রক্তচন্দন বা লাল চন্দন নামেও পরিচিত। এ গাছের বহুমুখী উপকারিতা রয়েছে। এন্টিসেপ্টিক হিসাবে, বাতের ব্যথায় ও এন্টিইনফ্লামেশনে এর ব্যবহার পরিলক্ষিত হয়। অন্যান্য স্থানীয় নামের মধ্যে Red Sandalwood, Coral-wood, Peacock flower fence, Red beadtree উল্লেখযোগ্য। এটি Fabaceae পরিবারের একটি উদ্ভিদ। এটা ব্রাজিল, বাংলাদেশ, ভারতসহ উপমহাদেশের বিভিন্ন দেশে পাওয়া যায়।
মন্দারমণি

মন্দারমণি ভারতের পশ্চিমবঙ্গ রাজ্যের একটি সমুদ্রতীরবর্তী পর্যটন কেন্দ্র। পূর্ব মেদিনীপুর জেলার এই অঞ্চলটি বঙ্গোপসাগরের উপকূলে অবস্থিত। বড়ো শহর বলতে এটি কলকাতা ও হাওড়ার সঙ্গে জাতীয় সড়কের মাধ্যমে যুক্ত।
ভূতাত্ত্বিক দিক দিয়ে দেখতে গেলে, নিকটবর্তী পর্যটনকেন্দ্র দীঘার থেকে এখানে ঢেউয়ের আকার বেশ ছোট। তবে অনেক জায়গায়, মূলত দাদনপত্রবরে অনেক বালিয়াড়ি দেখতে পাওয়া যায়। সমুদ্রতীরবর্তী বালিয়াড়িতে প্রচুর লাল কাকড়া দেখতে পাওয়া য়ায়।
কাঁথি থেকে চাওয়ালখোলা হয়ে মন্দারমণি যেতে হয়।
কলকাতার ব্যস্ততার থেকে মুক্তির স্বাদ পেতে মন্দারমণি ছুটি কাটানোর আদর্শ জায়গা। এখানকার সূর্যোদয় ও সূর্যাস্ত দু'টিই দেখার মতো। এখানকার শান্তিপূর্ণ পরিবেশ খুবই আরামদায়ক।
প্রাথমিকভাবে এর আবিষ্কারের পর, এর নাম রাখা হয় "মন্দারবনি" এবং পরে পরিচিত হয় "মদার মণি" নামে। এরপর কালক্রমে এটি মন্দারমণি নামে পরিচিত হয়।
মন্দারমণি যাওয়ার সবচেয়ে সুবিধাজনক পথ হল সড়কপথ। তবে স্থানীয় পুলিশ বালুচড়ের নিকটবর্তী স্থানে চার চাকা বিশিষ্ট গাড়ি নিয়ে যেতে বাধা দেয়। হোটেল থেকে যাওয়ার জন্য একটি রাস্তা তৈরি করা হয়েছে। এখন থেকে সবচেয়ে নিকটবর্তী রেল স্টেশন হল কাঁথি এবং নিকটবর্তী বিমানবন্দর হল কলকাতা।<ref name="http://purbamedinipur.gov.in"></ref> এছাড়া সকাল ৭ টা থেকে সন্ধ্যা ৬ টা পর্যন্ত আধ ঘণ্টা পরপর অনেক বাস যাতায়াত করে।